

**Gwneud gwahaniaeth cadarnhaol i ofal cymdeithasol a blynyddoedd cynnar yng Nghymru**

Ein Cynllun Busnes 2024/25

**Person a phlentyn yn peintio gyda brwsys paent

Disgrifiad a gynhyrchir yn awtomatig**



**Cynllun Busnes 2024/25**

**Cyflwyniad**

Rydyn am wella gwasanaethau yng Nghymru yn unol ag uchelgeisiau'r [Ddeddf Gwasanaethau Cymdeithasol a Llesiant (Cymru),](https://gofalcymdeithasol.cymru/adnoddau-canllawiau/hyb-gwybodaeth-a-dysgu/deddf-sswb/trowsolwg?_gl=1*d7ciyy*_ga*NDIxMDQ3MjMuMTcxNjMwMjU4OA..*_ga_NZV6WMW0HJ*MTcxNjMwMjU4OC4xLjEuMTcxNjMwMzA2NS4wLjAuMA..) [cynllun Cymru Iachach Llywodraeth Cymru ar gyfer iechyd a gofal cymdeithasol](https://www.llyw.cymru/cymru-iachach-cynllun-hirdymor-ar-gyfer-iechyd-gofal-cymdeithasol), a'r [Cynllun Plant a Phobl Ifanc](https://www.llyw.cymru/cynllun-plant-phobl-ifanc?_gl=1*53r70b*_ga*MTgxMTI2MjU2OC4xNzAyNjQwOTc0*_ga_L1471V4N02*MTcxNTMzNzY3My40MzIuMC4xNzE1MzM3NjczLjAuMC4w), i ddarparu gofal yn nes at adref a gwella ansawdd y cymorth i blant ac oedolion o bob oed.

Rydyn yn bartner allweddol sy’n gweithio gyda Llywodraeth Cymru ar ei [Rhaglen Lywodraethu 2021-2026](https://www.llyw.cymru/rhaglen-lywodraethu) sy’n gwneud ymrwymiadau mewn perthynas â gofal cymdeithasol fel:

* cyflwyno cyflog byw go iawn ar gyfer gofal cymdeithasol,
* cynyddu prentisiaethau mewn gofal,
* recriwtio mwy o siaradwyr Cymraeg,
* cyflawni Cynllun Gweithredu Gwrth-hiliaeth Cymru,
* integreiddio iechyd a gofal cymdeithasol,
* dileu elw o ofalu am blant sy'n derbyn gofal
* datblygu cynllun gweithredu ar gyfer datblygu Gwasanaeth Gofal Cenedlaethol a fydd yn rhad ac am ddim yn y pwynt mynediad.

Cafodd y pandemig effaith sylweddol ar y gweithlu a'n cymunedau, yn enwedig i bobl sy'n dibynnu ar ofal a chymorth o ansawdd da a'u gofalwyr. Mae mwy o bwysau ar y sector sy'n cael ei achosi gan fwy o deuluoedd yn byw mewn tlodi, a mwy o alw oherwydd poblogaeth sy'n heneiddio a disgwyliad oes uwch. Fe wnaethom ddysgu o'r [arolwg gweithlu gofal cymdeithasol cofrestredig cyntaf](https://gofalcymdeithasol.cymru/ymchwil-a-data/arolwg-y-gweithlu-2023?_gl=1*a6wm7w*_ga*NDIxMDQ3MjMuMTcxNjMwMjU4OA..*_ga_NZV6WMW0HJ*MTcxNjMwMjU4OC4xLjEuMTcxNjMwMzAyOC4wLjAuMA..)  bod y mathau hyn o bwysau’n effeithio ar lefelau straen pobl yn y gwaith. Ond, er gwaethaf yr anawsterau hyn, mae ein nod yn aros yr un fath. Rydyn am i'r gweithlu gofal cymdeithasol a'r blynyddoedd cynnar fod yn frwdfrydig, fod wedi ymgysylltu a chael eu gwerthfawrogi, gyda'r gallu, y cymhwysedd a'r hyder i ddiwallu anghenion gofal a chymorth pobl Cymru.

Nid ydyn yn tanamcangyfrif yr heriau, ond credwn fod gennym gyfleoedd sylweddol i gefnogi gwelliannau i bobl Cymru. Ni fyddwn yn gallu gwneud y newidiadau hyn ar ein pennau ein hunain. Mae gweithio gydag eraill yn ganolog i'r ffordd rydyn yn gweithredu, a bydd partneriaeth wrth wraidd sut y byddwn yn cyflawni'r blaenoriaethau hyn.

Mae ein [hadroddiad effaith blynyddol](https://gofalcymdeithasol.cymru/amdanom-ni/ein-canlyniadau?_gl=1*1ibkn4i*_ga*NDIxMDQ3MjMuMTcxNjMwMjU4OA..*_ga_NZV6WMW0HJ*MTcxNjMwMjU4OC4xLjEuMTcxNjMwMjk3OS4wLjAuMA..) yn dangos y cynnydd a wnaed. Ond mae gofal cymdeithasol a'r blynyddoedd cynnar yn parhau i wynebu heriau mawr o ran y gweithlu. Mae'n anodd denu pobl i'r sectorau, recriwtio digon o staff a chadw'r gweithlu presennol.

Mae'r gweithlu wedi ymrwymo i gefnogi'r hyn sy'n bwysig i blant, oedolion a'u gofalwyr ar draws pob cymuned yng Nghymru. Ond mae gweithwyr yn teimlo'r pwysau parhaus i gadw gwasanaethau i fynd, cadw pobl yn ddiogel a diwallu'r galw cynyddol. Mae llesiant staff yn cael ei effeithio gan lefelau uwch o straen, blinder a gorflinder hefyd, ynghyd ag amodau gwaith gwael canfyddedig a diffyg cyfleoedd datblygu proffesiynol.

Ein blaenoriaeth yw gweithio gydag eraill i ddatrys y problemau hyn yn y gweithlu. Cynhyrchir y rhan fwyaf o'n gwaith mewn partneriaeth ar draws sefydliadau'r sector cyhoeddus, y sector preifat a'r trydydd sector ledled Cymru. Mae hyn yn helpu pawb sy’n gysylltiedig i weithio ar y cyd ac edrych ar ffyrdd y gallwn flaenoriaethu a defnyddio ein hadnoddau’n dda i ddylanwadu’n gadarnhaol ar y gwasanaethau gofal cymdeithasol a blynyddoedd cynnar i wella canlyniadau i blant, oedolion, teuluoedd a gofalwyr di-dâl sy’n dibynnu ar ofal a chymorth.

Rhaid i ni weithredu'n gyflym a chydweithio i ymdrin â'r heriau presennol a denu pobl newydd i'r gweithlu. Mae angen i ni greu'r amodau cywir i ganiatáu i bobl ddarparu gwasanaethau o safon.

Trwy gydol ein gwaith ymgysylltu ac ymgynghori, ac yn arolwg y gweithlu, clywsom yn gyson bod angen gwella telerau ac amodau'r gweithlu cyflogedig. Mae hyn yn cynnwys tâl, ond hefyd telerau ac amodau ehangach fel gweithio hyblyg a pholisïau ar gyfer meysydd fel teithio, datblygiad proffesiynol, salwch a buddion ystyriol o deuluoedd. Clywsom hefyd fod angen gwella statws y sector fel ei fod yn cael ei weld yn yr un modd â'r GIG. Mae angen ymdrech ar y cyd, o'r llywodraeth i'r rheng flaen, i fynd i'r afael â thelerau ac amodau, er mwyn osgoi argyfwng gweithlu, pan fo cymaint o bobl yn dibynnu ar ofal a chymorth o ansawdd da.

Rydyn wedi ymrwymo i barhau â'n rôl arwain, gan weithio gyda phartneriaid i ymateb i heriau'r gweithlu. Rydyn am barhau â'n taith i ymgorffori diwylliant o ymgysylltu gweithredol ar draws ein holl waith. Byddwn yn parhau i ymateb i anghenion newidiol y sectorau gofal cymdeithasol a blynyddoedd cynnar. Rydyn wedi ymrwymo i wrando ac ymateb i farn ac anghenion oedolion a phlant sy'n dibynnu ar ofal a chymorth, eu teuluoedd a'r rhai sy'n gweithio yn y sector i lywio ein gwaith, trwy weithio gyda sefydliadau ymbarél cenedlaethol, comisiynwyr a darparwyr i ddal y safbwyntiau hynny. Byddwn yn defnyddio ein pwerau rheoleiddio a'n swyddogaethau datblygu a gwella'r gweithlu i godi proffil y sector, cefnogi gweithwyr proffesiynol i gyflwyno ymarfer sy'n seiliedig ar dystiolaeth a gweithredu pan ddaw materion addasrwydd i ymarfer i'r amlwg.

Mae ein cynllun busnes blynyddol yn cynnwys casgliad eang o gamau gweithredu i adeiladu ar y momentwm yr ydyn wedi'i greu i gyflawni'r canlyniadau a nodir yn ein [cynllun strategol](https://gofalcymdeithasol.cymru/amdanom-ni/ein-canlyniadau).

**Beth yw ein Cynllun Busnes 2024/25?**

Mae ein gweithgareddau a'n cyllideb Cynllun Busnes yn seiliedig ar y blaenoriaethau yn ein Llythyr Cylch Gwaith 2024/25. Mae ein Llythyr Cylch Gwaith yn cael ei bennu gan Y Gweinidog Plant a Gofal Cymdeithasol, Dawn Bowden AS.

Mae ein Cynllun Busnes yn cefnogi ein [**gweledigaeth a'n canlyniadau**](https://gofalcymdeithasol.cymru/amdanom-ni/ein-canlyniadau?_gl=1*lvd6sx*_ga*NDIxMDQ3MjMuMTcxNjMwMjU4OA..*_ga_NZV6WMW0HJ*MTcxNjMwMjU4OC4xLjEuMTcxNjMwMjc1OC4wLjAuMA..) a nodir yn ein [**Cynllun Strategol 5 mlynedd**](https://view.officeapps.live.com/op/view.aspx?src=https%3A%2F%2Fgofalcymdeithasol.cymru%2Fcms-assets%2Fdocuments%2FCynllun-Strategol-2022-2027.docx&wdOrigin=BROWSELINK).

Cewch wybod beth fyddwn ni'n ei wneud yn ystod y flwyddyn, ein cyllideb, a sut y byddwn yn mesur ein cynnydd bob 3 mis gan y Bwrdd a Llywodraeth Cymru.

Rydyn yn gwybod y bydd angen i ni addasu mewn amgylchedd sy'n newid yn barhaus yn ystod y flwyddyn. Bydd unrhyw newidiadau i'r Cynllun Busnes yn cael eu hadolygu yn ystod y flwyddyn gan y Tîm Rheoli Gweithredol a'u hadrodd i'r Bwrdd.

Mae rhagor o wybodaeth a manylion am gyd-destun a meysydd penodol ein gwaith ar gael ar [**www.gofalcymdeithasol**](http://www.gofalcymdeithasol)**.cymru**. Mae hyn hefyd yn cynnwys gwybodaeth am ein [**Bwrdd**](https://gofalcymdeithasol.cymru/amdanom-ni/ein-bwrdd/ein-aleodau-bwrdd?_gl=1*duo8tm*_ga*NDIxMDQ3MjMuMTcxNjMwMjU4OA..*_ga_NZV6WMW0HJ*MTcxNjMwMjU4OC4xLjEuMTcxNjMwMjY3OS4wLjAuMA..) hefyd a sut maent yn gwneud penderfyniadau, yn cael gwerth am arian ac yn agored ac yn glir am yr hyn y gallwch ei ddisgwyl gennym.

**Llesiant gwell i'r gweithlu gofal cymdeithasol a'r blynyddoedd cynnar**

Mae llesiant y gweithlu yn ffocws allweddol i ni a [strategaeth y gweithlu ar gyfer iechyd a gofal cymdeithasol](https://gofalcymdeithasol.cymru/amdanom-ni/strategaeth-gweithlu?_gl=1*9ebgii*_ga*MTQ1OTg5ODk0NS4xNzE0NDEwMjQ4*_ga_NZV6WMW0HJ*MTcxNTMzNzI5Ni4yLjEuMTcxNTM0MTkyNC4wLjAuMA..).

Rydyn am i'r gweithlu deimlo eu bod yn cael eu gwerthfawrogi a'u cefnogi lle bynnag y maent yn gweithio, fel eu bod nhw yn eu tro yn cefnogi lles y bobl yn eu gofal.

Yn 2024/25 byddwn yn:

|  |
| --- |
| * **Arwain ar fentrau i gefnogi a gwella llesiant y gweithlu**   Byddwn yn gwneud hyn drwy ddarparu hyfforddiant a digwyddiadau gan ddarparu dulliau ac adnoddau cyfredol seiliedig ar dystiolaeth drwy hyrwyddo’r fframwaith Mae eich Llesiant yn Bwysig a darparu cymorth a chyngor.   * **Parhau i gefnogi uchelgais strategaeth y gweithlu ar gyfer darparu gweithlu iechyd a gofal cymdeithasol brwdfrydig, ymroddedig sy’n cael eu gwerthfawrogi** * **Cefnogi cyflogwyr gyda gweithwyr rhyngwladol yn y sector gofal cymdeithasol trwy ddarparu arweiniad ar yr hyn sydd eisoes ar gael, canllawiau a gwybodaeth cofrestru a chymwysterau, enghreifftiau o arfer da ac adnoddau i'w cefnogi gyda heriau.**   Byddwn yn adrodd ar:   * ddefnydd ac adborth gan ddefnyddwyr y fframwaith llesiant * hyd a lled ein cymuned ymarfer llesiant   Byddwn yn cynnal gwerthusiadau yn dilyn hyfforddiant a digwyddiadau i ddangos gwerth y sesiynau a sut y rhoddwyd y dysgu ar waith. Bydd y rhain yn cael eu defnyddio i ddatblygu astudiaethau achos i rannu arfer da. Byddwn yn gwerthuso’r defnydd o gerdyn y gweithiwr cymdeithasol ac yn adrodd ar ganfyddiadau. Byddwn yn adrodd ar gynnydd cyflawni camau gweithredu’r Strategaeth Llesiant drwy adroddiad blynyddol. Ar gyfer ein gwaith gyda chyflogwyr a gweithwyr rhyngwladol byddwn yn parhau i weithio mewn partneriaeth â rhanddeiliaid eraill yn y gwaith hwn.  Bob blwyddyn byddwn yn defnyddio’r canlynol i weld a ydyn yn mynd i’r cyfeiriad cywir:   * Cynyddu % y gweithlu sy’n teimlo eu bod yn cael eu cefnogi gan eu cydweithwyr (78% yn 23/24) * Cynyddu % y gweithlu sy’n teimlo eu bod yn cael eu cefnogi gan eu rheolwr (66% yn 23/24) * Cynyddu cyfran y gweithlu sy’n teimlo bod eu morâl yn dda (65% yn 2023) * Gostwng % y gweithlu sy’n dymuno gadael y sector yn y deuddeg mis nesaf (26% yn 2023)   Byddwn yn defnyddio’r wybodaeth hon i adrodd ar ein cyfraniad at lesiant gwell i’r gweithlu iechyd a gofal cymdeithasol drwy ein [hadroddiad effaith blynyddol](https://gofalcymdeithasol.cymru/amdanom-ni/ein-canlyniadau?_gl=1*qrhkpn*_ga*MTQ1OTg5ODk0NS4xNzE0NDEwMjQ4*_ga_NZV6WMW0HJ*MTcxNTU5MDkwMi4zLjEuMTcxNTU5MzE2Ni4wLjAuMA..) |

**Gweithlu gofal cymdeithasol a blynyddoedd cynnar sy'n cael ei gydnabod a'i werthfawrogi'n fawr**

Mae ein gweithlu gofal cymdeithasol a blynyddoedd cynnar yn haeddu cydnabyddiaeth a thâl teg sy'n adlewyrchu eu cyfraniad hanfodol at lesiant pobl a chymunedau.

Yn 2024/25 byddwn yn:

|  |
| --- |
| * **Darparu arweiniad cenedlaethol i ddylanwadu ar bolisi gofal cymdeithasol a blynyddoedd cynnar, darpariaeth gwasanaeth a gwelliant wrth ddarparu gofal a chymorth sy’n canolbwyntio ar yr unigolyn** * **Rhannu arferion da ag eraill, hyrwyddo gwaith y sectorau a gweithredu fel llysgennad dros newid** * **Datblygu gwasanaeth i gefnogi cyflogwyr** * **Cefnogi Fforwm Gwaith Teg Gofal Cymdeithasol i gyflwyno Fframwaith Tâl a Dilyniant gwirfoddol**   Byddwn yn adrodd ar:   * gymryd rhan mewn rhwydweithiau partner ac ymgynghoriadau * hyd a lled ein gwaith marchnata a chyfathrebu i gefnogi Gwobrau 2024 (bob blwyddyn) * adborth gwerthuso o’r Gwobrau 2024 (90% yn adborth cadarnhaol)   Byddwn yn cynhyrchu gwerthusiadau yn dilyn digwyddiadau i ddangos gwerth y sesiynau a sut y rhoddwyd y dysgu ar waith. Bydd y rhain yn cael eu defnyddio i ddatblygu astudiaethau achos i rannu arfer da. Byddwn yn dysgu ac yn cael adborth ac yn dysgu o ddigwyddiadau cefnogi cyflogwyr. Byddwn yn gwerthuso'r gwasanaeth cymorth i gyflogwyr i lywio datblygiadau yn y dyfodol. Rydyn hefyd yn rhannu arfer da drwy ein gwaith ar gasglu enghreifftiau perthnasol ac astudiaethau achos o arfer o bob rhan o Gymru. Mae'r rhain ar gael i bawb sy'n gweithio ym maes gofal cymdeithasol gan ddefnyddio ein [Porwr Prosiect](https://grwpgwybodaeth.gofalcymdeithasol.cymru/porwr-prosiectau). Byddwn hefyd yn creu ac yn rhannu straeon ac astudiaethau achos gyda'n [Cymunedau](https://grwpgwybodaeth.gofalcymdeithasol.cymru/ein-gwaith/cymunedau) i amlygu a dysgu o ffyrdd addawol o weithio. Gellir gweld sut y byddwn yn adrodd ar hyn yn ein canlyniad ymchwil, data ac arloesi.  Bydd ein cefnogaeth i Fforwm Gwaith Teg Gofal Cymdeithasol yn cynnwys rheoli prosiect y gwaith datblygu a fydd yn cynnwys cefnogaeth i grwpiau cyfeirio arbenigol a sefydlwyd gan y Fforwm.  Bob blwyddyn byddwn yn defnyddio'r canlynol i weld a ydym yn mynd i'r cyfeiriad cywir:     * % y bobl sy'n credu y dylai'r rhai sy'n gweithio ym maes gofal cymdeithasol dderbyn tâl a buddion tebyg i bobl sy'n gweithio yn y GIG (Omnibus – 77% yn 23/24) * % y gweithlu sy’n teimlo eu bod yn cael eu gwerthfawrogi gan y bobl y maent yn eu cynorthwyo (Arolwg o'r gweithlu - 76% yn 23/24) * % sy’n teimlo eu bod yn cael eu gwerthfawrogi gan y cyhoedd (Arolwg gweithlu – 44% yn 23/24)   Byddwn yn defnyddio'r wybodaeth hon i adrodd ar ein cyfraniad at weithlu gofal cymdeithasol a blynyddoedd cynnar sy'n cael ei gydnabod a'i werthfawrogi'n fawr drwy ein [hadroddiad effaith blynyddol.](https://gofalcymdeithasol.cymru/amdanom-ni/ein-canlyniadau?_gl=1*1um3pik*_ga*MTQ1OTg5ODk0NS4xNzE0NDEwMjQ4*_ga_NZV6WMW0HJ*MTcxNTU5Nzk2NS40LjAuMTcxNTU5Nzk2NS4wLjAuMA..) |

**Gofal cymdeithasol a gwasanaethau blynyddoedd cynnar sy'n denu, recriwtio a chadw pobl â'r gwerthoedd cywir i ddiwallu anghenion y rhai sydd angen gofal a chymorth**

Rydym yn profi prinder mewn llawer o alwedigaethau mewn sawl gwasanaeth a lleoliad eisoes. Mae angen i ni gynyddu ein hymdrechion o ran sut rydyn ni'n marchnata ac yn hyrwyddo amrywiaeth a nifer y cyfleoedd sydd ar gael. Yn y pen draw, rydym am i ofal cymdeithasol fod wedi’i sefydlu fel brand cryf ac adnabyddadwy ac yn sector o ddewis ar gyfer ein gweithlu yn y dyfodol.

Yn 2024/25 byddwn yn:

|  |
| --- |
| * **Codi ymwybyddiaeth o ofal cymdeithasol a'r blynyddoedd cynnar, gofal plant a rolau chwarae drwy ymgyrchoedd cenedlaethol, adnoddau dysgu a rhaglenni hyfforddiant** * **Darparu cymorth ariannol i fyfyrwyr gwaith cymdeithasol i'w cefnogi yn eu hastudiaethau** * **Rhoi grant sy'n darparu cyfleoedd hyfforddi a datblygu i bobl a gyflogir mewn gofal cymdeithasol drwy grant Rhaglen Datblygu'r Gweithlu Gofal Cymdeithasol Cymru (SCWWDP)** * **Datblygu a meithrin ymarfer proffesiynol Gwaith Cymdeithasol rhagorol** * **Gwneud gwell defnydd o ddata a thystiolaeth i arwain ar wella gwaith cynllunio'r gweithlu ar gyfer gwasanaethau gofal cymdeithasol** * **Datblygu a chyflwyno cynllun cymorth ar gyfer darparwyr gofal cymdeithasol i ddatblygu strategaethau gweithlu cadarn** (sy'n gwella recriwtio, cadw, a lles y gweithlu yn y tymor byr ac yn y tymor hwy)   Byddwn yn adrodd am:   * Y defnydd o wefan Gofalwn Cymru (bydd setiau data ar wahân ar gyfer pob ymgyrch yn cael eu rhannu â Llywodraeth Cymru) * Nifer y swyddi a hysbysebwyd a'r defnydd o'r porth swyddi * Nifer y bobl sy'n cofrestru a % yn cwblhau'r rhaglenni Cyflwyniad i Ofal Cymdeithasol * Nifer y bobl sy'n cofrestru a % sy'n cwblhau'r rhaglen Cyflwyniad i Ofal Plant * Nifer y myfyrwyr Gwaith Cymdeithasol drwy raglenni Tyfu eich Hun (150 yn 23/24) * Nifer y myfyrwyr bwrsari newydd (174 yn 23/24)     Byddwn yn cynhyrchu gwerthusiadau yn dilyn digwyddiadau hyfforddiant i ddangos gwerth y sesiynau a sut y rhoddwyd y dysgu ar waith. Bydd y rhain yn cael eu defnyddio i ddatblygu astudiaethau achos i rannu arfer da. Bob blwyddyn byddwn yn cyhoeddi adroddiadau cyflawni penodol yn erbyn ein [strategaethau hirdymor](https://gofalcymdeithasol.cymru/amdanom-ni/strategaeth-gweithlu?_gl=1*1kxmvqp*_ga*MTQ1OTg5ODk0NS4xNzE0NDEwMjQ4*_ga_NZV6WMW0HJ*MTcxNTU5Nzk2NS40LjEuMTcxNTU5ODU4Ny4wLjAuMA..). Byddwn hefyd yn gwerthuso'r rhaglenni cyflwyniad i hyfforddiant ac yn adrodd ar ganfyddiadau. Byddwn hefyd yn monitro’r cynnydd o ran sut mae’r cyllid yr ydyn wedi’i roi i Awdurdodau Lleol ar hyfforddiant i gefnogi a datblygu eu dulliau cynllunio gweithlu yn dod yn ei flaen. Bydd yr hyfforddiant yn cael ei ddarparu yn ystod 2024/25, gyda gwerthusiad o sut mae'r cyllid wedi cefnogi awdurdodau lleol ar ôl cwblhau'r hyfforddiant hwn yn y flwyddyn ariannol nesaf.  Byddwn yn parhau i archwilio a datblygu data y gellir ei gael i ddangos pa wahaniaeth yr ydyn ei wneud i’r gweithlu gofal cymdeithasol yng Nghymru, gan edrych yn benodol ar sut y mae wedi helpu i gael pobl i mewn i’r swyddi perthnasol i helpu i hybu uchelgeisiau Llywodraeth Cymru. ar gyfer gofal cymdeithasol a’r Gymraeg.  Bob blwyddyn byddwn yn defnyddio'r canlynol i weld a ydym yn mynd i'r cyfeiriad cywir:   * % y bobl sy'n cael eu denu i weithio ym maes gofal cymdeithasol (arolwg canfyddiad Gofalwn Cymru – 33% yn 2020) * % y bobl sy'n cael eu denu i weithio ym maes gofal cymdeithasol plant (arolwg canfyddiad Gofalwn Cymru – 29% yn 2020) * % y bobl sy'n cael eu denu i weithio yn y blynyddoedd cynnar a gofal plant (arolwg canfyddiad Gofalwn Cymru – 41% yn 2020) * Gostyngiad yng nghanran y swyddi gwag fel cyfran o'r sector gofal cymdeithasol (9% yn 2022) * Gostyngiad yn y canran o gyflogwyr sy'n nodi heriau o ran cael gafael ar staff gofal cymdeithasol (2023 71%) * Hyd gwasanaeth gwell gan ddefnyddio data o'r Gofrestr gofal cymdeithasol fel mesur i ddangos cadw (gwaelodlin i'w sefydlu)   Byddwn yn defnyddio'r wybodaeth hon i adrodd ar ein cyfraniad at wasanaethau gofal cymdeithasol a blynyddoedd cynnar sy'n denu, recriwtio a chadw pobl sydd â'r gwerthoedd cywir i ddiwallu anghenion y rhai sydd angen gofal a chymorth drwy ein [hadroddiad effaith blynyddol.](https://gofalcymdeithasol.cymru/amdanom-ni/ein-canlyniadau?_gl=1*12chz81*_ga*MTQ1OTg5ODk0NS4xNzE0NDEwMjQ4*_ga_NZV6WMW0HJ*MTcxNTU5Nzk2NS40LjEuMTcxNTU5ODgxMS4wLjAuMA..) |

**Gweithlu gofal cymdeithasol cofrestredig y mae gan y cyhoedd hyder ynddo**

Rydyn yn diogelu'r cyhoedd drwy sicrhau bod y gweithlu a reoleiddir wedi'i gofrestru ac yn addas i ymarfer. Gall pobl sy'n dibynnu ar ofal a chymorth fod yn sicr bod gweithiwr cofrestredig yn gymwys ac wedi cytuno i fodloni'r safonau proffesiynol yr ydym wedi'u pennu ar gyfer y sector.

Yn 2024/25 byddwn yn:

|  |
| --- |
| * **Cynnal cofrestr broffesiynol gywir o weithwyr gofal cymdeithasol** * **Cyflwyno proses addasrwydd i ymarfer** * **Adolygu Codau Ymarfer a chanllawiau ymarfer** * **Cefnogi Llywodraeth Cymru yn ei huchelgais i broffesiynoli gweithlu'r blynyddoedd cynnar ymhellach** * **Adolygu a gwella'r ffordd rydym yn rheoleiddio (diwygio'r Rheoliadau)** * **Gwella ein proses gofrestru**   Byddwn yn adrodd am:   * Ein hamseroedd prosesu ceisiadau:   Cyfartaledd amser prosesu o lai na mis (28 diwrnod calendr)  Nifer y ceisiadau sy'n weddill (llai na 3% o'r gofrestr fel ceisiadau agored ar unrhyw adeg)  Llai na 600 ar agor ar unrhyw adeg (dangosydd 23/24)   * Proses addasrwydd i ymarfer   Nifer yr achosion addasrwydd i ymarfer sydd ar agor fel % o'r Gofrestr  Nifer yr achosion gweithredol ar agor am fwy na 18 mis yn llai na 10%;  Nifer y gwrandawiadau a gynhelir yn unol â'r Rheolau  Nifer yr apeliadau a gyflwynir i'r Tribiwnlys Safonau Gofal a % a gadarnheir  Byddwn yn paratoi dull ar gyfer yr ymgynghoriad ar y Codau Ymarfer a'r Canllawiau Ymarfer.  Bob blwyddyn byddwn yn defnyddio'r canlynol i weld a ydym yn mynd i'r cyfeiriad cywir:   * % y bobl â hyder mewn pobl sy'n gweithio ym maes gofal cymdeithasol (72% yn 23/24) * % y bobl sy’n gwybod sut beth fyddai safon dderbyniol o ofal (82% yn 23/24)   Byddwn yn defnyddio'r wybodaeth hon i adrodd ar ein cyfraniad at weithlu gofal cymdeithasol cofrestredig sydd â hyder y cyhoedd drwy ein [hadroddiad effaith blynyddol.](https://gofalcymdeithasol.cymru/amdanom-ni/ein-canlyniadau?_gl=1*1csxb7b*_ga*MTQ1OTg5ODk0NS4xNzE0NDEwMjQ4*_ga_NZV6WMW0HJ*MTcxNTYwMTI0MC41LjAuMTcxNTYwMTI0MC4wLjAuMA..) |

**Gweithlu gofal cymdeithasol a blynyddoedd cynnar sydd â chymwysterau addas, sy’n wybodus a medrus, gyda'r gwerthoedd, ymddygiad ac ymarfer cywir**

Er mwyn bodloni gofynion y presennol a’r dyfodol, mae angen darpariaeth ddysgu a datblygu o ansawdd uchel ar y gweithlu i roi'r wybodaeth, y sgiliau, y ddealltwriaeth a'r dull cywir iddynt ddarparu gofal a chymorth o ansawdd da yn y sectorau gofal cymdeithasol a blynyddoedd cynnar.

Yn 2024/25 byddwn yn:

|  |
| --- |
| * **Rhoi sicrwydd ar ansawdd rhaglenni Gwaith Cymdeithasol yng Nghymru** * **Cefnogi datblygu, darparu a gweithredu cymwysterau, DPP a fframweithiau** * **Gweithio gyda'r sector i ddarparu rhaglenni sefydlu** * **Hyrwyddo a chefnogi prentisiaethau** * **Cefnogi gwasanaethau Iaith Gymraeg yn gofal cymdeithasol a blynyddoedd cynnar** * **Gyda Gwella Addysg Iechyd Cymru (AaGIC), datblygu sgiliau a chapasiti iechyd meddwl ar draws iechyd a gofal cymdeithasol** * **Cynllunio, datblygu a chefnogi’r gwaith o weithredu'r offer, y dulliau a’r adnoddau Diogelu newydd** * **Darparu arweiniad cenedlaethol wrth gefnogi'r sector gofal cymdeithasol a’r blynyddoedd cynnar a gofal plant i fod yn wrthwahaniaethol**   Byddwn yn adrodd am:   * Y defnydd o'r adnoddau fframwaith cymwysterau ar ein gwefan * Nifer y digwyddiadau a gynhelir * Nifer y bobl sy'n cwblhau'r Camau Mynediad (y targed yw 600 erbyn diwedd 24/25) * Datblygu a gwerthuso (Ch3) peilot gweithlu yr iaith Gymraeg (o leiaf 20 o gyflogwyr) * Digwyddiadau sgiliau a hyfforddiant i gefnogi gweithrediad adnoddau Grŵp B cenedlaethol Diogelu (6 drwy'r Byrddau Diogelu Rhanbarthol)   Byddwn yn cynnal gwerthusiadau yn dilyn digwyddiadau i ddangos gwerth y sesiynau a sut y rhoddwyd dysgu ar waith. Bydd y rhain yn cael eu defnyddio i ddatblygu astudiaethau achos i rannu arfer da. Byddwn yn cyhoeddi adroddiad blynyddol ar fonitro rhaglenni a ch cymwysterau Gwaith Cymdeithasol yn flynyddol; Byddwn yn gwerthuso cynllun peilot y gweithlu Cymraeg. Byddwn yn gweithio gydag Awdurdod Cymwysterau'r Alban ar yr adolygiad o'r Safonau Galwedigaethol Cenedlaethol (NOS) i gefnogi cymwysterau a safonau gofal yng Nghymru.  Bob blwyddyn byddwn yn defnyddio'r canlynol i weld a ydym yn mynd i'r cyfeiriad cywir:   * % y bobl sy’n credu bod gweithwyr gofal preswyl yn fedrus ac yn broffesiynol bob amser yn y gwaith maent yn ei wneud (Omnibus 67% yn 23/24) * % y bobl sy’n meddwl bod gweithwyr gofal cartref yn fedrus ac yn broffesiynol bob amser yn y gwaith maent yn ei wneud (Omnibus 65% yn 23/24) * Gostyngiad yng nghanran y gweithlu cofrestredig sydd angen ennill y cymhwyster sy’n ofynnol i adnewyddu cofrestriad (Cofrestr – ACHW, DCW, RCCW) * Cynnydd yng nghanran y gweithlu sy'n dweud eu bod yn cael yr hyfforddiant cywir i'w cynorthwyo yn eu rôl (Gweithlu - 79% 2023) * Nifer yr unigolion sy'n cwblhau prentisiaethau   Byddwn yn defnyddio'r wybodaeth hon i adrodd ar ein cyfraniad at weithlu gofal cymdeithasol a blynyddoedd cynnar sydd â chymwysterau addas, sy’n wybodus a medrus, gyda'r gwerthoedd, yr ymddygiad a’r ymarfer cywir drwy ein [hadroddiad effaith blynyddol.](https://gofalcymdeithasol.cymru/amdanom-ni/ein-canlyniadau?_gl=1*egm3u4*_ga*MTQ1OTg5ODk0NS4xNzE0NDEwMjQ4*_ga_NZV6WMW0HJ*MTcxNTYwNzk2NC42LjAuMTcxNTYwNzk2NC4wLjAuMA..) |

**Gwasanaethau gofal cymdeithasol sy'n ymgorffori ac yn darparu dulliau seiliedig ar gryfderau o ofal a chymorth**

Mae rhoi'r person a'i anghenion wrth wraidd ei ofal, a rhoi llais iddo a rheolaeth dros y canlyniadau sy'n ei helpu i gyflawni llesiant yn egwyddor allweddol yn Neddf Gwasanaethau Cymdeithasol a Llesiant (Cymru) 2014. Pobl yw'r arbenigwyr yn eu bywydau eu hunain a thrwy weithio gyda gweithwyr proffesiynol, nhw sydd yn y sefyllfa orau i ddweud wrthym beth fydd yn helpu eu llesiant.

Yn 2024/25 byddwn yn

|  |
| --- |
| * **Darparu rhaglenni datblygu arweinyddiaeth ar gyfer gwasanaethau gofal cymdeithasol** * **Darparu dulliau ac adnoddau i gefnogi diwylliannau cadarnhaol ym maes gofal cymdeithasol** * **Datblygu hyder yn y sector ar ymarfer a sail canlyniadau sy'n seiliedig ar gryfderau** * **Cefnogi Trawsnewid Gwasanaethau Plant gyda phartneriaid**   Byddwn yn adrodd am:   * Y defnydd o 'Beth sy'n bwysig' ac adnoddau ymarfer sy'n seiliedig ar gryfderau ar ein gwefan * Gweminarau (4) ar Drawsnewid Gwasanaethau Plant * Gweithdai (4) ar egwyddorion dysgu seiliedig ar gryfderau * Nifer y bobl sy'n cwblhau ar raglenni rheoli arweinyddiaeth (datblygu rheolwyr tîm; datblygu rheolwyr canol; Darpar reolwyr canol; Cyfarwyddwyr Statudol Newydd)   Byddwn yn cynnal gwerthusiadau yn dilyn digwyddiadau i ddangos gwerth y sesiynau a sut y rhoddwyd y dysgu ar waith. Bydd y rhain yn cael eu defnyddio i ddatblygu astudiaethau achos i rannu arfer da. Byddwn yn cyhoeddi adroddiad blynyddol ar y rhaglenni rheoli arweinyddiaeth. Byddwn yn cyhoeddi adborth ar y rhaglen arweinyddiaeth gydlynol a thosturiol a diwylliannau cadarnhaol. Byddwn yn gweithio gydag Arolygiaeth Gofal Cymru (AGC) ar ddiwylliannau cadarnhaol i gefnogi newid yn effeithiol ac ysgogi gwelliant ar draws y sector. Byddwn yn adrodd ar ddefnydd ac effeithiolrwydd y canllaw Diwylliannau Cadarnhaol yn dilyn ei lansio ym mis Hydref.  Bob blwyddyn byddwn yn defnyddio'r canlynol i weld a ydyn yn mynd i'r cyfeiriad cywir:   * Arolygon cenedlaethol, astudiaethau achos, adborth o werthusiadau cenedlaethol ac astudiaethau ymchwil   Byddwn yn defnyddio'r wybodaeth hon i adrodd ar ein cyfraniad at wasanaethau gofal cymdeithasol sy'n ymgorffori ac yn darparu dulliau sy'n seiliedig ar gryfderau o ofal a chymorth drwy ein [hadroddiad effaith blynyddol.](https://gofalcymdeithasol.cymru/amdanom-ni/ein-canlyniadau?_gl=1*1xa7s1u*_ga*MTQ1OTg5ODk0NS4xNzE0NDEwMjQ4*_ga_NZV6WMW0HJ*MTcxNTYwNzk2NC42LjEuMTcxNTYwODg1MC4wLjAuMA..) |

**Ymarfer a pholisi gofal cymdeithasol sy'n seiliedig ar arloesedd, ymchwil o ansawdd uchel, data a mathau eraill o dystiolaeth**

Mae ein strategaeth [**Ymlaen**](https://gofalcymdeithasol.cymru/amdanom-ni/ymlaen-strategaeth-ymchwil-arloesi-a-gwella-ar-gyfer-y-sector-gofal-cymdeithasol) yn sefydlu dull ymchwil, arloesi a gwella sy'n canolbwyntio ar gydweithio. Bydd cyflawni gweledigaeth y strategaeth hon ar gyfer pobl sy'n arwain, datblygu a darparu gofal cymdeithasol angen cydweithio cryf a chyson ar draws amrywiaeth eang o sefydliadau partner. Byddwn yn arwain y strategaeth newydd hon ac yn hollbwysig, yn gweithio gyda phartneriaid i'w chyflawni.

Yn 2024/25 byddwn yn

|  |
| --- |
| * **Bwrw ymlaen â chamau gweithredu gan Ymlaen i bobl sy'n arwain, datblygu a darparu gofal cymdeithasol i deimlo'n hyderus, eu bod yn cael eu cefnogi a'u hysbrydoli i ddefnyddio tystiolaeth ac arloesedd** * **Cynnal porth data effeithiol i wneud gwell defnydd o ddata a thystiolaeth i wella gwasanaethau a chanlyniadau i bobl** * **Datblygu sgiliau a defnyddio gwybodaeth i wella ymarfer** * **Cynyddu gwybodaeth, dealltwriaeth a sgiliau drwy gynhyrchu a chefnogi ymchwil gofal cymdeithasol** * **Darparu arweinyddiaeth ar gyfer thema gofal cymdeithasol Ymchwil Data Gweinyddol Cymru** * **Arwain y dull strategol o ymdrin â data gofal cymdeithasol (NDR)** * **Dylunio, datblygu a chefnogi gweithredu offer, dulliau ac adnoddau llythrennedd digidol ac arloesi newydd**   Byddwn yn adrodd am:   * Defnydd ac aelodaeth o'n cymunedau ymarfer * Nifer y digwyddiadau a gynhelir i gefnogi cymunedau ymarfer (8 ar gyfer pob cymuned) * Nifer y sesiynau hyfforddi a dysgu a gynhelir (ysgogi gwybodaeth; hyfforddiant / hyfforddiant DEEP; egluro sesiynau gwerthuso; cleientiaid y gwasanaeth arloesi) * Nifer y crynodebau tystiolaeth a gynhyrchwyd * Defnydd o'r porth data drwy'r wefan * Nifer yr Awdurdodau Lleol sy’n cwblhau asesiadau aeddfedrwydd (y targed yw 22 – 100%) * Defnydd o’n gwefan Grŵp Gwybodaeth   Byddwn yn cynhyrchu gwerthusiadau yn dilyn digwyddiadau i ddangos gwerth y sesiynau a sut cafodd yr hyn a ddysgwyd ei roi ar waith. Byddant yn cael eu defnyddio i ddatblygu astudiaethau achos er mwyn rhannu arferion da. Byddwn yn cyhoeddi adroddiad blynyddol ar gyflawni strategaeth Ymlaen. Byddwn yn cyhoeddi canfyddiadau'r arolwg gweithlu blynyddol. Byddwn yn cynhyrchu logiau effaith ar ein gwaith i rannu'r gwahaniaeth y mae ein hadnoddau wedi'i wneud i ddefnyddwyr. Byddwn yn cynhyrchu adroddiadau blynyddol ar y cymunedau ymarfer.  Byddwn yn casglu adborth gan y canlynol bob blwyddyn.   * Buddsoddiad (£) mewn ymchwil yn genedlaethol * Nifer y prosiectau a gefnogir drwy'r fframwaith Ymchwil, cymorth ac ymgysylltu * Enghreifftiau o gydweithio effeithiol ag ymchwilwyr a phartneriaid arloesi yng Nghymru.   Byddwn yn defnyddio’r wybodaeth hon i adrodd ar ein cyfraniad at ymarfer a pholisi gofal cymdeithasol sy’n seiliedig ar arloesi, ymchwil o’r radd flaenaf, data a mathau eraill o dystiolaeth drwy ein [hadroddiad effaith blynyddol](https://gofalcymdeithasol.cymru/amdanom-ni/ein-canlyniadau?_gl=1*10uqnie*_ga*NDIxMDQ3MjMuMTcxNjMwMjU4OA..*_ga_NZV6WMW0HJ*MTcxNjMwMjU4OC4xLjEuMTcxNjMwMzI5NC4wLjAuMA..). |

**Mae Gofal Cymdeithasol Cymru’n darparu gwasanaethau effeithiol, o ansawdd uchel a chynaliadwy**

Byddwn yn agored a thryloyw wrth wneud penderfyniadau (llywodraethu) am sut rydym yn gweithio a sut rydym yn gwario arian cyhoeddus. Fel sefydliad arweinyddiaeth cenedlaethol, mae gennym gyfrifoldeb i arwain trwy esiampl yn y ffordd rydym yn gweithio.

Yn 2024/25 byddwn yn

|  |
| --- |
| * **Gweithio a mesur ein heffaith yn unol â deddfwriaeth a fframwaith llywodraethu** * **Rheoli ein harian yn effeithiol** * **Datblygu a chefnogi ein staff** * **Marchnata a chyfathrebu i'n cynulleidfaoedd (cwsmeriaid)** * **Datblygu gwasanaeth i gefnogi cyflogwyr, i wella profiad ein cwsmeriaid, trwy’r ein strategaeth digidol** * **Gweithredu dull sy'n canolbwyntio ar y defnyddiwr drwy ein strategaeth ddigidol** * **Datblygu a gweithredu dull sefydliadol gwrthwahaniaethol a chyfiawn** * **Rheoli ein hamgylchedd, ystadau a diogelwch data**   Byddwn yn adrodd am:   * Ymwelwyr â'n gwefannau * Unrhyw werthusiadau neu arolygon o farn rhanddeiliaid amdanom (megis canfyddiad Ms - 84% positif yn 23/24) * % o'r cynllun hyfforddi a dysgu (90%) sy’n cael ei gyflawni * % o'r staff sy'n derbyn sesiynau datblygu ar Asesiad o'r Effaith ar Gydraddoldeb (70%) * Pob polisi sefydliadol yn gyfredol * Profi ar ddull parhad busnes (dwywaith y flwyddyn) * % balans sefyllfa arian parod misol (4%) * % o Archwilio Mewnol sy’n derbyn graddfeydd sylweddol/rhesymol (80%) * % sy’n cydymffurfio â'r fframwaith llywodraethu (100%) * Iechyd, llesiant ac ymgysylltiad staff * ISO27001 ac achrediad Cyber Essentials Plus * 100% o hyfforddiant asesu effaith   Byddwn yn cyhoeddi Adroddiad Effaith blynyddol. Byddwn yn cyhoeddi Cyfrifon Statudol Blynyddol. Byddwn yn cyhoeddi ein set gyntaf o amcanion llesiant. Byddwn yn datblygu ein hadroddiad partneriaeth gymdeithasol cyntaf. Byddwn yn cynhyrchu adroddiadau blynyddol ar gydymffurfio ac yn dysgu o gwynion.  Yn flynyddol, byddwn yn casglu adborth gan y canlynol:   * Arolwg staff * Adolygiadau effeithiolrwydd allanol * Arolygon canfyddiad * Adolygiad blynyddol Archwilio Mewnol * Tystysgrif Archwilio Lân * Cyflawni balans ariannol o 2% ar ddiwedd y flwyddyn ariannol * Gwerth am arian a gwerth cymdeithasol caffael * Cynnydd tuag at Sero Carbon Net * Hysbysiadau gorfodi   Byddwn yn defnyddio'r wybodaeth hon i adrodd yn ein [hadroddiad effaith blynyddol](https://gofalcymdeithasol.cymru/amdanom-ni/ein-canlyniadau?_gl=1*14fmzkn*_ga*MTQ1OTg5ODk0NS4xNzE0NDEwMjQ4*_ga_NZV6WMW0HJ*MTcxNTY3NjI2NS43LjAuMTcxNTY3NjI2NS4wLjAuMA..) ar sut rydym yn darparu gwasanaethau effeithiol, o ansawdd uchel a chynaliadwy. |

**Adran themâu trawsbynciol**

**Themâu trawsbynciol**

Mae gennym nifer o themâu sy'n gweithio ar draws ein gweithgareddau am y flwyddyn.

Yn yr adran hon cewch fwy o fanylion am sut rydym yn gweithio ar bynciau penodol ar draws ein gwaith.

* **Cenedlaethau'r Dyfodol**
* **Iaith Gymraeg**
* **Cydraddoldeb, Amrywiaeth a Chynhwysiant**
* **Llywodraethu Gwybodaeth**
* **Sero net**
* **Ein gwerthoedd**
* **Dylunio sy'n canolbwyntio ar y defnyddiwr – model ymgysylltu**
* **Ffeithiau a ffigurau allweddol**

Byddwch yn gweld pa waith y byddwn yn ei wneud eleni gyda'r sector gofal cymdeithasol a'r sector cynnar ac o fewn ein sefydliad ar y meysydd hyn.

**Cenedlaethau'r Dyfodol**

Rydyn wedi ymrwymo i gyflawni ein gwaith yn unol â'r 7 nod llesiant a'r 5 ffordd o weithio a nodir yn [Neddf Llesiant Cenedlaethau'r Dyfodol](https://www.futuregenerations.wales/cy/about-us/future-generations-act/).

Isod rydyn wedi rhoi enghreifftiau o sut mae ein gwaith yn 2024/25 gyda'r sector gofal cymdeithasol a blynyddoedd cynnar yn dangos sut rydym yn gweithio yn unol â'r Ddeddf:

**Hirdymor**

Mae ein cynllun strategol yn pennu'r canlyniadau tymor hir rydyn am eu cyflawni, tra bod ein cynllun busnes blynyddol yn nodi'r gweithgareddau a'r allbynnau rydyn yn eu cyflawni i gefnogi dyheadau tymor hirach. Mae un enghraifft yn ymwneud â chyflawni camau gweithredu [Strategaeth y Gweithlu](https://gofalcymdeithasol.cymru/amdanom-ni/strategaeth-gweithlu?_gl=1*15jlgl2*_ga*NDIxMDQ3MjMuMTcxNjMwMjU4OA..*_ga_NZV6WMW0HJ*MTcxNjMwMjU4OC4xLjEuMTcxNjMwMzM1Ni4wLjAuMA..), [cynllun gweithlu iechyd meddwl strategol ar gyfer iechyd a gofal cymdeithasol](https://gofalcymdeithasol.cymru/amdanom-ni/strategaeth-gweithlu?_gl=1*dnclpv*_ga*NDIxMDQ3MjMuMTcxNjMwMjU4OA..*_ga_NZV6WMW0HJ*MTcxNjMwMjU4OC4xLjEuMTcxNjMwMzM5NC4wLjAuMA..), y gweithlu gofal uniongyrchol a'r [cynllun gweithlu gwaith cymdeithasol](https://gofalcymdeithasol.cymru/amdanom-ni/strategaeth-gweithlu/cynllun-gweithlu-gwaith-cymdeithasol-2022-i-2025?_gl=1*33i1ss*_ga*NDIxMDQ3MjMuMTcxNjMwMjU4OA..*_ga_NZV6WMW0HJ*MTcxNjMwMjU4OC4xLjEuMTcxNjMwMzQyOS4wLjAuMA..), sy'n dangos sut rydym yn cydbwyso anghenion tymor byr â'r anghenion i ddiogelu'r gallu i ddiwallu anghenion hirdymor hefyd.

**Integreiddio**

Enghraifft o integreiddio yw'r gwaith rydyn yn ei gyflawni gyda Llywodraeth Cymru, [Fforwm Gwaith Teg Gofal CYmdeithasol](https://www.llyw.cymru/fforwm-gwaith-teg-gofal-cymdeithasol), CLlLC, ADSSC ac eraill i gyflawni Gwaith Teg i'r sector gofal cymdeithasol, sy'n cefnogi uchelgeisiau ar gyfer Cymru Decach.

**Cyfranogiad**

Un o'r ffyrdd rydyn yn gwella'r ffordd rydyn yn cynnwys pobl yw drwy ein harolwg gweithlu blynyddol, sy'n casglu adborth gan y gweithlu cofrestredig am eu llesiant, eu proffiliau, eu heriau a'u dyheadau. Bydd hyn yn ein galluogi i fesur pa mor dda y mae'r gweithlu gofal cymdeithasol yn adlewyrchu amrywiaeth poblogaeth Cymru, ac yn darparu tystiolaeth i lywio gweithgareddau denu, recriwtio a chadw.

**Cydweithredu**

Mae ein Strategaeth [**Ymlaen**](https://gofalcymdeithasol.cymru/amdanom-ni/ymlaen-strategaeth-ymchwil-arloesi-a-gwella-ar-gyfer-y-sector-gofal-cymdeithasol) yn nodi sut y byddwn yn sefydlu dull ymchwil, arloesi a gwella sy'n canolbwyntio ar gydweithredu. Mae cytuno ar flaenoriaethau gyda'n gilydd wedi ein helpu i benderfynu lle dylem ganolbwyntio ein hymdrechion ar y cyd.

**Atal**

Mae ymgyrch ddenu [Gofalwn Cymru](https://gofalwn.cymru/), y porth swyddi a'r cymorth a ddarparwn i gyflwyno pobl i'r sectorau gofal cymdeithasol a blynyddoedd cynnar yn ffyrdd amrywiol yr ydyn yn bwrw ymlaen i gynnal y gweithlu presennol a denu newydd-ddyfodiaid. Mae hyn yn hanfodol er mwyn sicrhau bod gweithlu digonol i ddiwallu anghenion gofal pobl ac, yn ei dro, cefnogi lles ac annibyniaeth dinasyddion.

**Sut rydyn yn gweithio**

Byddwn yn gyfrifol am weithio yn unol â Deddf Cenedlaethau'r Dyfodol o 30 Mehefin 2024 ymlaen. Yn ystod y flwyddyn byddwn yn:

* datblygu hyfforddiant ac arweiniad i'n staff ar sut i ddangos y 5 ffordd o weithio drwy ein gwaith
* dangos sut yr ydym yn gweithio ac yn gwneud penderfyniadau yn unol â'r Ddeddf drwy ein hadroddiadau ac astudiaethau achos ac asesiadau effaith
* adrodd ar ddiwedd y flwyddyn yn unol â gofynion y Ddeddf.

**Y Gymraeg**

Rydyn yn gweithio ledled Cymru i ymwreiddio'r Gymraeg ym maes iechyd a gofal cymdeithasol a'r blynyddoedd cynnar a gofal plant, fel y gall unigolion gael mynediad at y gofal y maent yn ei haeddu a'i angen. Mae ein gwaith gyda'r sector gofal cymdeithasol a blynyddoedd cynnar yn rhan o [gynllun Mwy na Geiriau: Cynllun Cymraeg mewn Iechyd a Gofal Cymdeithasol](https://www.llyw.cymru/mwy-na-geiriau-cynllun-y-gymraeg-mewn-iechyd-gofal-cymdeithasol?_gl=1*1gtptfu*_ga*MTgxMTI2MjU2OC4xNzAyNjQwOTc0*_ga_L1471V4N02*MTcxNTY3ODUzMS40NDMuMC4xNzE1Njc4NTMxLjAuMC4w) a strategaeth Cymraeg 2050 Llywodraeth Cymru.

Ar gyfer 2024/25 byddwn yn parhau i hyrwyddo'r defnydd o'r Gymraeg yn y sectorau iechyd a gofal cymdeithasol a'r blynyddoedd cynnar a gofal plant trwy:

* ddatblygu a hyrwyddo adnoddau hyfforddi i gefnogi'r gweithlu i ddefnyddio eu sgiliau Cymraeg ac i gefnogi gweithio dwyieithog
* datblygu a defnyddio astudiaethau achos i rannu arferion da
* hyrwyddo adnoddau i gefnogi cyflogwyr i asesu sgiliau Cymraeg staff yn seiliedig ar ddarllen, ysgrifennu, siarad a deall
* cefnogi cyflogwyr i ddatblygu cynlluniau gweithlu Cymraeg
* datblygu a hyrwyddo modiwlau e-ddysgu ymwybyddiaeth o'r Gymraeg i ddysgu mwy am y Gymraeg, diwylliant Cymraeg a gweithio'n ddwyieithog
* gweithio gyda'r Ganolfan Dysgu Cymraeg Genedlaethol i hyrwyddo 'Gwiriwr Lefel' ar gyfer y sector gofal cymdeithasol
* parhau i ddatblygu a hyrwyddo cyrsiau Cymraeg Camau sydd wedi'u cynllunio'n benodol ar gyfer y sector gofal cymdeithasol.

Mae mwy o fanylion am y gwaith hwn yma <https://gofalcymdeithasol.cymru/adnoddau-canllawiau/defnyddior-gymraeg-yn-y-gweithle>

**Sut rydyn yn gweithio**

Mae gennym Strategaeth Iaith sy'n nodi sut y byddwn yn gweithio yn y sefydliad. Nod ein Strategaeth Iaith yw nid yn unig cydymffurfio â'r gofyniad deddfwriaethol i ddarparu gwasanaeth Iaith Gymraeg, ond hefyd cynnig dewis iaith fel mater o drefn i bawb sy'n cysylltu â Gofal Cymdeithasol Cymru.

Nid yw ein hymrwymiad i amgylchedd gwaith lle nad yw'r Gymraeg na'r Saesneg yn cael ei thrin yn fwy ffafriol na'r llall yn cael ei yrru gan y safonau ond gan ddiwylliant, gwerth ac arweinyddiaeth ein sefydliad a ddangosir gan yr holl staff ar bob lefel. Ein nod yw darparu amgylchedd sy'n meithrin ac yn datblygu staff i ddysgu a gwella eu sgiliau Iaith Gymraeg. Yn 2024/25 byddwn yn parhau i:

* sicrhau bod dewis iaith ar gael yn ein darpariaeth gwasanaeth i gwsmeriaid ac o fewn ein prosesau mewnol ar gyfer staff
* datblygu ein gwasanaethau sy'n parchu'r iaith a'r diwylliant Cymraeg, ac sy'n cydnabod bod gan siaradwyr Cymraeg yr hawl i ddefnyddio'r iaith pan fyddant yn ymwneud â ni
* arloesi a chreu mentrau i hyrwyddo Iaith Gymraeg yn ogystal â chefnogi'r rhai a ddatblygwyd gan Lywodraeth Cymru a Chomisiynydd y Gymraeg i hyrwyddo, annog a chefnogi mwy o ddefnydd o'r Gymraeg yn y gwaith

Mae mwy o wybodaeth am sut rydyn yn gweithio yma <https://gofalcymdeithasol.cymru/amdanom-ni/beth-rydym-yn-ei-wneud>

**Cydraddoldeb, Amrywiaeth a Chynhwysiant**

Rydyn wedi ymrwymo i fod yn sefydliad gwrthwahaniaethol, gan weithio'n ddiwyd i fynd i'r afael â rhagfarn a rhwystrau i'r rhai â nodweddion gwarchodedig. Mae hyn yn cynnwys cefnogi a gweithredu nifer o gynlluniau cydraddoldeb Llywodraeth Cymru. Yn y Rhaglen Lywodraethu, mae Llywodraeth Cymru wedi ymrwymo i ddathlu amrywiaeth a symud i ddileu anghydraddoldeb o bob math. Mae hyn yn cyd-fynd yn gryf â'n gwerthoedd sefydliadol a'n huchelgeisiau strategol ein hunain sydd i’w gweld yn ein [Cynllun Cydraddoldeb Strategol](https://gofalcymdeithasol.cymru/cms-assets/documents/cynllun-cydraddoldeb-strategol.pdf). Rydyn yn bartner balch wrth gyflawni'r ethos yn ogystal â'r camau gweithredu penodedig yn y cynlluniau gweithredu canlynol:

* [Cynllun Gweithredu Cymru Wrth-hiliol](https://www.llyw.cymru/cynllun-gweithredu-cymru-wrth-hiliol) (cyhoeddwyd 2022)
* [Cynllun Gweithredu LHDTC+](https://www.llyw.cymru/cynllun-gweithredu-lhdtc-cymru?_gl=1*r0ipgr*_ga*MTgxMTI2MjU2OC4xNzAyNjQwOTc0*_ga_L1471V4N02*MTcxNTY4NDMyMC40NDQuMC4xNzE1Njg0MzIwLjAuMC4w) (cyhoeddwyd 2023)
* [Cynllun Gweithredu HIV](https://www.llyw.cymru/sites/default/files/publications/2023-03/cynllun-gweithredu-hiv-i-gymru-2023-i-2026.pdf) (cyhoeddwyd 2023)

Yn 2024/25 byddwn yn:

* gwella'r data a gesglir am y gweithlu gofal cymdeithasol a'r ffordd y caiff ei ddefnyddio i ddeall yn well yr hyn y gall y sector ei wneud i sicrhau gweithlu amrywiol sy'n adlewyrchu'r cymunedau y mae'n eu gwasanaethu yn well
* gweithio gyda chyflogwyr ac arweinwyr mewn gofal cymdeithasol a'r blynyddoedd cynnar i'w helpu i hyrwyddo cyfle cyfartal i'r gweithlu gofal cymdeithasol a blynyddoedd cynnar drwy ddatblygu rhaglenni arweinyddiaeth
* datblygu adnoddau ar gyfer y gweithlu gofal cymdeithasol a blynyddoedd cynnar i sicrhau bod gwrthwahaniaethu, tegwch, cydraddoldeb, hygyrchedd a chynhwysiant yn ganolog i'w gwaith
* hyrwyddo ein hadnoddau a'n cynigion llesiant, a gwella mynediad atynt, i gefnogi llesiant y gweithlu gofal cymdeithasol a'r blynyddoedd cynnar

**Sut rydyn yn gweithio**

Byddwn yn gweithio i sicrhau bod tegwch, hygyrchedd a chynhwysiant yn ganolog i'r ffordd rydyn yn gweithio. Ar gyfer ein staff, mae hyn yn golygu y byddwn yn:

* darparu adnoddau hyfforddi a dysgu i gynyddu gwybodaeth a sgiliau ein staff
* defnyddio meincnodau allanol i asesu pa mor dda yr ydym yn gweithio yn unol â chydraddoldeb, hygyrchedd a chynhwysiant (megis arwain prosiect pum gwlad i feincnodi data Addasrwydd i Ymarfer ar gyfer y rhai sydd â nodweddion gwarchodedig, rheoliadau hygyrchedd)
* hyrwyddo cyfleoedd i'n helpu i recriwtio gweithlu mwy amrywiol
* gwella sut rydym yn asesu effaith ein gwaith drwy broses well o asesu'r effaith ar gydraddoldeb

Mae mwy o wybodaeth am sut rydym yn gweithio ar gael yma: <https://gofalcymdeithasol.cymru/amdanom-ni/beth-rydym-yn-ei-wneud>

**Llywodraethu Gwybodaeth**

Fel rhan o'n gwaith gwella mae gennym amrywiaeth o brosiectau sy'n gysylltiedig â data. Mae'r rhain yn cynnwys datblygu [strategaeth data gofal cymdeithasol](https://gofalcymdeithasol.cymru/ymchwil-a-data/ymagwedd-strategol-at-ddata/dull-ymdrin-data?_gl=1*nzf09o*_ga*MTQ1OTg5ODk0NS4xNzE0NDEwMjQ4*_ga_NZV6WMW0HJ*MTcxNTY4MzYxNC45LjEuMTcxNTY4NTk0NS4wLjAuMA..) i Gymru a gweithgarwch i gefnogi rhannu a defnyddio data wrth wella darpariaeth gofal cymdeithasol, ymchwil a datblygu polisi. Ochr yn ochr â hyn, mae gan Lywodraeth Cymru raglen uchelgeisiol o waith sydd ar y gweill ym maes iechyd a gofal, a gaiff ei llywio gan '[Cymru Iachach'.](https://www.llyw.cymru/cymru-iachach-cynllun-hirdymor-ar-gyfer-iechyd-gofal-cymdeithasol?_gl=1*1l5gtp4*_ga*MTgxMTI2MjU2OC4xNzAyNjQwOTc0*_ga_L1471V4N02*MTcxNTY4NDMyMC40NDQuMS4xNzE1Njg2MDA2LjAuMC4w) Mae'r cynllun hwn yn cynnwys gweithredu i sefydlu [Adnodd Data Cenedlaethol](https://igdc.gig.cymru/adnodd-data-cenedlaethol/) (NDR) sy'n caniatáu rhannu gwybodaeth ar raddfa fawr yn ddiogel ac yn briodol. Mae [Strategaeth Ddigidol Cymru](https://www.llyw.cymru/digital-strategy-overview?_gl=1*17rg526*_ga*MTgxMTI2MjU2OC4xNzAyNjQwOTc0*_ga_L1471V4N02*MTcxNTY4NDMyMC40NDQuMS4xNzE1Njg2MDY2LjAuMC4w) yn cyfeirio at [Addewid Data](https://www.llyw.cymru/sites/default/files/publications/2021-07/atisn15199doc4_0.pdf) ar gyfer iechyd a gofal yng Nghymru hefyd sy'n nodi sut y bydd y gwasanaethau hyn yn defnyddio'r data y maent yn ei gasglu wrth ddarparu iechyd a gofal i sicrhau gwasanaethau integredig o ansawdd uchel.

Rydyn am weld tirwedd data iechyd a gofal cymdeithasol cydgysylltiedig sy'n darparu data defnyddiol a chyson i sefydliadau allweddol ym maes iechyd a gofal. Rydyn am barhau i edrych ar ffyrdd y gallwn wella'r ffordd yr ydym yn defnyddio data gofal cymdeithasol yng Nghymru gyda’n gilydd, gan gynnwys sut mae'r data hwnnw'n cael ei rannu.

Yn 2024/25 byddwn yn:

* cynorthwyo pob awdurdod lleol yng Nghymru i ddeall sut y gallant wneud y defnydd gorau o'r data sy'n cael ei gasglu, ei brosesu a'i rannu fel rhan o'u darpariaeth gofal cymdeithasol
* cynhyrchu adroddiad yn amlinellu'r darlun cenedlaethol o dirwedd data gofal cymdeithasol yng Nghymru
* datblygu adnoddau i Awdurdodau Lleol eu defnyddio
* edrych ar aeddfedrwydd digidol gofal cymdeithasol i ganolbwyntio'n agosach ar y sgiliau a'r gallu mewn gofal cymdeithasol i wneud y defnydd gorau o atebion a thechnolegau digidol
* sicrhau bod lleisiau ac anghenion gweithwyr gofal cymdeithasol proffesiynol yn cael eu cynnwys yng nghynllun yr NDR
* gweithio gydag Awdurdodau Lleol i'w cynorthwyo i ddefnyddio'r Porth Llywodraethu Gwybodaeth a fydd yn darparu arweiniad a ffurflenni clir i'w cefnogi i reoli Llywodraethu Gwybodaeth

Mae mwy o wybodaeth am y gwaith hwn yn: <https://socialcare.wales/research-and-data/data-maturity-assessment>

**Sut rydyn yn gweithio**

Mae gennym gyfrifoldeb i sicrhau bod gennym y safonau a'r ffyrdd cywir o weithio i gefnogi sut rydym yn rheoli'r adnoddau a'r cynhyrchion gwybodaeth (data, gwybodaeth a deallusrwydd) sydd gennym i wneud ein gwaith. Rydyn yn cymryd ein cyfrifoldeb i gydymffurfio â deddfwriaeth llywodraethu gwybodaeth berthnasol o ddifrif, gan gynnwys Deddf Diogelu Data 2018.

I adeiladu ar sut rydyn yn gweithio, yn 2024/25 byddwn yn

* parhau i ddarparu hyfforddiant, ymwybyddiaeth ac arweiniad i staff ar sut rydym yn rheoli data'n ddiogel
* cynnal achrediadau allanol gyda ISO27001 ar ddiogelwch gwybodaeth a Cyber Essentials Plus
* bwrw ymlaen â chamau, argymhellion a’r hyn a ddysgwyd o ddigwyddiadau ac archwiliadau Llywodraethu Gwybodaeth
* bwrw ymlaen â chamau i sicrhau ein bod yn gweithio yn unol â newidiadau i ddeddfwriaeth Diogelu Data
* edrych ar sut y gallwn ddefnyddio Deallusrwydd Artiffisial ymhellach yn ddiogel ac yn effeithiol yn y ffordd rydym yn gweithio

**Ein sero net 2030**

Rydyn wedi datblygu ein cynllun gweithredu carbon sero-net 2030 i ddangos sut y gallwn leihau ein hôl troed carbon.  Rydyn hefyd yn cefnogi Llywodraeth Cymru i wireddu ei 'map llwybr datgarboneiddio gofal cymdeithasol tuag at sero net erbyn 2030.

Yn ystod y flwyddyn byddwn yn:

* datblygu ein hadroddiadau ar ôl troed carbon i asesu ein heffaith a'n meysydd ar gyfer gweithgarwch ac addasu lleihau carbon yn y dyfodol i gefnogi cyflawni ein cynllun lleihau carbon
* gweithio gyda Bwrdd Prosiect Gofal Cymdeithasol Llywodraeth Cymru (Newid Hinsawdd) i ddylanwadu ar sefydliadau eraill i ddatgarboneiddio neu leihau eu hôl troed carbon a’u cefnogi

**Sut rydyn yn gweithio**

Byddwn yn parhau i ddangos yr hyn y gallwn ei wneud yn y ffordd rydyn yn gweithio i:

* sicrhau ein bod ar lefel Bwrdd ac Uwch Reolwyr yn blaenoriaethu ystyriaeth o effaith ein gweithgareddau ar yr amgylchedd
* gwireddu ein hadolygiad llety ac ymgorffori ymhellach ein ffyrdd hybrid o weithio a fydd yn lleihau ein hôl troed carbon cysylltiedig
* archwilio polisïau amgylcheddol ein cyflenwyr ymhellach yn ein gweithgareddau caffael, gan geisio adeiladu ar egwyddorion ôl troed carbon yr economi gylchol sy'n gysylltiedig â'n gwasanaethau digidol
* addysgu a dylanwadu ar unigolion allweddol i sicrhau bod effaith amgylcheddol ein gwasanaethau'n cael eu hystyried yn ein gweithgareddau cynllunio a chyflawni
* bod yn dryloyw yn ein hadroddiadau gan ddarparu adroddiad blynyddol ar ein cynnydd
* ymgorffori ein dull o ymdrin â materion amgylcheddol, cymdeithasol a llywodraethu yn ein gweithgareddau caffael.

Mae rhagor o wybodaeth am ein gwaith yn y maes hwn ar gael yn: <https://gofalcymdeithasol.cymru/amdanom-ni/ein-canlyniadau/ein-hymrwymiad-i-fod-yn-sero-net-o-ran-carbon-erbyn-2030>

**Ein gwerthoedd – sut rydyn yn gweithio**

Byddwn yn parhau i weithio yn unol â'n gwerthoedd o ran sut rydyn yn gwneud ein gwaith yn 24/25. Mae hyn yn golygu y byddwn yn:

**Parchu pawb:** rydyn yn gweld pobl fel unigolion ac yn trin pawb ag urddas a

pharch. Mae hyn yn golygu y byddwn yn:

* Parchu eich sylwadau
* Bod yn hyblyg ynglŷn â sut rydyn yn diwallu eich anghenion
* Gwerthfawrogi sgiliau a chyfraniadau ein gilydd
* Rhoi a derbyn adborth effeithiol
* Helpu a chefnogi eraill
* Codi llais pan fyddwn yn gweld ymddygiad annerbyniol

**Dull proffesiynol:** rydyn yn ymddwyn yn gyfrifol ac yn briodol, ac yn dwyn ein gilydd i gyfrif. Mae hyn yn golygu y byddwn yn:

* Atebol am ein hymddygiad ein hunain
* Dwyn eraill i gyfrif
* Cadw addewidion
* Bod yn gadarnhaol, yn esiampl ac yn ysbrydoliaeth i eraill
* Defnyddio tystiolaeth i gefnogi penderfyniadau

**Dysgu bob amser:** rydyn yn gwella ein hunain ac eraill bob dydd i fod y gorau y gallwn fod. Mae hyn yn golygu ein bod yn:

* Ysgwyddo cyfrifoldeb am ein dysgu a'n datblygiad ein hunain
* Ceisio gwella ein gwybodaeth a'n sgiliau bob amser
* Cydnabod pan fydd pethau'n mynd o chwith
* Dysgu gan ein camgymeriadau
* Rhoi cynnig ar bethau newydd
* Dod o hyd i atebion i broblemau

**Cynnwys pobl:** rydyn yn cynnwys pobl mewn ffyrdd sy'n annog ac yn galluogi pawb i gymryd rhan a gweithio gyda'i gilydd. Mae hyn yn golygu y byddwn yn:

* Gwrando’n ofalus ar yr hyn sy'n cael ei ddweud
* Rhoi cyfle i chi egluro eich syniadau yn iawn
* Bod yn agored, yn onest ac yn glir; siarad mewn iaith rydych chi'n ei deall
* Rhoi gwybod i chi beth sy'n digwydd nawr a nesaf

Gallwch ddarganfod mwy am sut rydym yn gweithio yn unol â'n gwerthoedd yma: <https://gofalcymdeithasol.cymru/amdanom-ni/beth-rydym-yn-ei-wneud>

**Cynllunio sy'n canolbwyntio ar y defnyddiwr – lefelau ymgysylltu**

Rydym yn defnyddio model ymgysylltu sy’n ein helpu ni i ddiffinio’r lefel o ymgysylltu ar gyfer pob prosiect neu ddarn o waith. Gan ddefnyddio’r model isod byddwch yn gweld enghreifftiau o’n gwaith ar gyfer 2024/25 ym mhob un o’r meysydd hyn:

| Hysbysu | **Ymgynghori** | **Cynnwys** | **Cydweithio (Gweithredu ar y cyd)** | **Grymuso (Gwneud penderfyniadau ar y cyd)** |
| --- | --- | --- | --- | --- |
| Byddwn yn eich hysbysu drwy ddarparu gwybodaeth glir a hygyrch | Byddwn yn eich hysbysu, yn gwrando ar eich pryderon, yn ystyried eich sylwadau, ac yn darparu adborth ar ein penderfyniadau a sut rydych wedi’n helpu i’w gwneud | Byddwn yn gweithio gyda chi fel bo eich mewnbwn a’ch problemau’n cael eu hadlewyrchu’n uniongyrchol mewn cynigion a ddatblygir ac yn darparu adborth ar sut mae eich cyfraniad wedi dylanwadu ar y canlyniad | Byddwn yn cydweithio i gytuno ar gynlluniau ac yn cynnwys cyngor ac argymhellion rhanddeiliaid yn y canlyniadau cymaint â phosibl | Rydym yn dirprwyo’r broses o wneud penderfyniadau i randdeiliaid ar brosiect neu broblem benodol. Byddwn yn gweithredu’r hyn a benderfynir ac yn cefnogi ac ategu camau gweithredu |
| **Yn 24/25 mae’r gweithgareddau’n cynnwys:** | | | | |
| Gwefannau  Bwletinau rhanddeiliaid | Arolwg gweithlu  Newidiadau rheoleiddio | Codau ymarfer  Datblygiad Proffesiynol Parhaus  Cymunedau Ymarfer | Cynlluniau cyflawni’r gweithlu  Strategaeth Ymlaen |  |

**Sut rydyn yn gweithio**

Yn 2024/25 byddwn yn parhau i wneud y camau gweithredu a nodir yn ein strategaeth ddigidol. Bydd hyn yn cynnwys datblygu llyfr chwarae i gefnogi sut rydyn yn datblygu ac yn darparu gwasanaethau. Bydd gan y llyfr chwarae [safonau gwasanaeth sy'n canolbwyntio ar y defnyddiwr](https://gwasanaethaucyhoeddusdigidol.llyw.cymru/arweiniad-safonau/safonau-gwasanaeth-digidol-cymru) a fydd wrth wraidd sut y byddwn yn gweithio.

**Ffeithiau a ffigurau allweddol** (ym mis Mawrth 2024)

**Ein gweithlu cofrestredig**

61,072 bobl ar y Gofrestr o Weithwyr Gofal Cymdeithasol:

988 Rheolwyr gofal cartref

21,578 Gweithwyr gofal cartref

6,763 Gweithwyr Cymdeithasol

749 Myfyrwyr gwaith cymdeithasol

383 Rheolwyr gofal preswyl plant

4,342 Gweithwyr gofal preswyl plant

1,299 Rheolwyr cartrefi gofal oedolion

24,970 Gweithwyr cartrefi gofal oedolion

Mae mwy o wybodaeth am y gweithlu ar gael yma: <https://gofalcymdeithasol.cymru/ymchwil-a-data/adroddiadaur-gweithlu>

**Canfyddiad y cyhoedd o ofal cymdeithasol a'r blynyddoedd cynnar a gofal plant yng Nghymru**

Ym mis Mawrth 2023, gofynnwyd i 1,000 o bobl ledled Cymru am eu canfyddiad o ofal cymdeithasol a'r blynyddoedd cynnar a gofal plant, fel rhan o Arolwg Omnibws Cymru. Dyma gipolwg o'r canlyniadau:

Mae gan **72%** hyder yn y rhai sy'n gweithio ym maes gofal

**Cyflog a buddion**

* Mae **77%** yn credu y dylai pobl sy'n gweithio ym maes gofal cymdeithasol dderbyn tâl a buddion tebyg i'r rhai sy'n gweithio yn y GIG. O'r rhain:
* Dywedodd **40%** eu bod yn credu hyn am fod gweithwyr gofal cymdeithasol yn gwneud gwaith tebyg neu waith sydd yr un mor bwysig
* Dywedodd **18%**  eu bod yn credu hyn am eu bod yn gweithio'n galed, yr un mor galed neu oriau hir
* Dywedodd **18%**  eu bod yn credu hyn am eu bod yn gofalu am bobl

**Rheoleiddio**

* Mae **63%** yn credu bod gweithwyr gofal cymdeithasol a gweithwyr cymdeithasol yng Nghymru’n cael eu rheoleiddio
* Mae **70%** yn meddwl bod gweithwyr blynyddoedd cynnar a gweithwyr gofal plant yn cael eu rheoleiddio yng Nghymru
* Dim ond **8%** sy'n credu nad yw gweithwyr blynyddoedd cynnar a gofal plant yn cael eu rheoleiddio yng Nghymru

**Y Gymraeg**

* Mae **67%** yn cytuno y dylai pobl allu derbyn gofal a chymorth yn Gymraeg os mai dyna maen nhw'n ei ddewis
* Dim ond **11%** sy'n anghytuno

**Arolwg o'r gweithlu**

Gwnaethom gynnal arolwg o'r gweithlu cofrestredig rhwng mis Mawrth a mis Mai 2023. Ymatebodd mwy na 3,000 o bobl (6% o'r gweithlu cofrestredig) o bob math o rolau. Fe wnaethon ni bwysoli'r canlyniadau i weld beth allen nhw ei ddweud wrthym am farn yr holl weithlu gofal cymdeithasol cofrestredig yng Nghymru.

Byddwch yn gallu gweld:

* crynodeb o'r prif ganfyddiadau cyffredinol:
* canlyniadau wedi'u rhannu'n dri grŵp yn seiliedig ar rolau – gweithwyr gofal, gweithwyr cymdeithasol a rheolwyr gofal cymdeithasol
* adroddiad llawn

yma <https://gofalcymdeithasol.cymru/ymchwil-a-data/arolwg-y-gweithlu-2023>

**Cyllideb 2024/25**

Mae ein strategaeth gyllidebol yn seiliedig ar ddatblygiadau a wnaed yn ystod 2023/24. Rydyn yn parhau i gyflwyno amcanestyniad ariannol tair blynedd, sy'n cefnogi ein dealltwriaeth o:

* hyfywedd tymor canolig a chynaliadwyedd rhaglenni a gweithgareddau
* rheoli'r problemau sy'n ein hwynebu ar unwaith
* risgiau a chyfleoedd a allai effeithio ar ein hadnoddau
* blaenoriaethau Cynllun Strategol 5 mlynedd 2022 i 2027 a’r Llythyr Cylch Gwaith
* ein strategaeth rheoli arian parod sy'n ceisio sicrhau y gellir cynllunio a chyflawni gweithgareddau aml-flwyddyn gyda sicrwydd.

**Grant Craidd mewn Cymorth**

Mae strategaeth y gyllideb yn seiliedig ar lythyr cylch gwaith Llywodraeth Cymru a dderbyniwyd ym mis Gorffennaf 2024. Mae'n cynrychioli cyllideb ddigyfnewid ar gyfer Gofal Cymdeithasol Cymru a thoriad termau real mewn pŵer prynu. Mae'n dilyn cyllideb ddigyfnewid yn 2023/24 sy'n ei gwneud yn ofynnol i ni ariannu dyfarniadau cyflog a chwrdd â'r holl bwysau chwyddiant o adnoddau mewnol.

**Grantiau wedi'u clustnodi**

Mae cyfran yr arian a dderbynnir i gefnogi mentrau penodol wedi tyfu dros y tair blynedd diwethaf ac erbyn hyn mae'n cynrychioli 14.3% o'r holl incwm. Mae'r ffrydiau ariannu hyn yn cael eu clustnodi gydag arian heb ei wario yn parhau i fod heb ei dynnu i lawr. Mae'r cyllid hwn yn cael ei ddarparu gan nifer o raglenni Llywodraeth Cymru yn flynyddol. Fodd bynnag, maent yn cefnogi costau sefydliadol parhaol a rheolaidd yn gynyddol.

Mae cyllid disgwyliedig ar gyfer ein gweithgareddau arloesi wedi gostwng o £2 miliwn i £1.37 miliwn.. Mae hyn yn unol â chyllid 2023-24. Fodd bynnag, mae’n llai na’r hyn a nodwyd yn ein huchelgeisiau gwreiddiol pan ehangwyd ein cylch gwaith i gynnwys y gweithgareddau hyn. Bydd hyn yn effeithio ar gyflymder datblygiad gwasanaethau yn y dyfodol.

|  |  |  |
| --- | --- | --- |
| **Ffynhonnell Incwm** | **£’000** | **% o Gyfanswm Incwm** |
| GIA Craidd | 25.443 | 78.3 |
| Grantiau Ychwanegol Wedi’u Clustnodi | 4,650 | 14.3 |
| Incwm Ffioedd | 2.404 | 7.4 |
| **Cyfanswm Incwm** | **32.497** | **100.0** |

**Incwm ffioedd cofrestru**

Mae incwm ffioedd cofrestru’n talu tua thraean o gost cynnal y gofrestr. Mae ehangu'r gofrestr i gynnwys tua 60,000 o weithwyr cofrestredig yn cynyddu lefelau incwm ond yn creu pwysau o ran costau tra bod ein grant craidd mewn cymorth heb gynyddu i dalu am y ddwy ran o dair arall o'r costau cysylltiedig.

Cyflwynwyd papur opsiynau ym mis Tachwedd 2023 ar gyfer mynegeio incwm ffioedd cofrestru yn y dyfodol. Mae ein tîm Noddwyr wedi nodi nad yw Llywodraeth Cymru’n cefnogi cynnydd mewn ffioedd ar hyn o bryd. Amcangyfrifir bod lefel yr incwm ychwanegol a gollwyd dros dair blynedd y cynllun yn £525,000. Felly mae ffioedd ar gyfer gweithwyr cofrestredig yn parhau ar y lefelau a osodwyd yn wreiddiol yn 2017.

**Gwaelodlin Strategaeth y Gyllideb 2024-2027**

Mae'r gyllideb yn cael ei pharatoi ar y rhagdybiaethau canlynol:

* Incwm digyfnewid ar gyfer y cyfnod 2023/24 i 2026/27
* Mae incwm wedi'i glustnodi yn cyfateb i wariant prosiect cysylltiedig
* Nifer y gweithwyr cofrestredig a lefelau ffioedd digyfnewid ar gyfer y cyfnod 2023/24 i 2026/27

**Strategaeth balansau arian parod**

Mae'r gyllideb sydd ar gael ar gyfer 24-25 wedi ei chyfrifo ar sail ein strategaeth rheoli arian parod. Mae'r hwn yn dibynnu ar:

* Adnodd arian parod o 2% a ganiateir i’w gario ymlaen gan Lywodraeth Cymru yn seiliedig ar GIA
* Tybir y byddwn yn parhau i gael mynediad at ein hyblygrwydd arian parod diwedd blwyddyn yn y blynyddoedd i ddod, o dan drefniadau Adrodd Ariannol y Llywodraeth.
* Rhagwelir swm a ddygir ymlaen o £786,000 o 2023/24 ar hyn o bryd.

Mae ein strategaeth rheoli arian parod yn elfen allweddol o strategaeth y gyllideb yn ein galluogi i:

* Reoli ymrwymiadau ar draws blynyddoedd ariannol gan ddarparu mwy o effeithlonrwydd wrth ddarparu rhaglenni, pan fo ansicrwydd ynghylch incwm a gadarnhawyd
* Cefnogi recriwtio a chadw swyddi drwy ddarparu mwy o sicrwydd swyddi i weithwyr
* Tanysgrifennu diffygion a ragwelir yn y dyfodol lle nad yw ein gwaelodlin sylfaenol yn cwrdd â'n costau rhagamcanol
* Darparu cyllid i gefnogi mentrau buddsoddi i arbed i sicrhau mwy o effeithlonrwydd ac effeithiolrwydd gyda llai a llai o adnoddau

Mae'r lefel agoriadol a ragwelir o gronfeydd wrth gefn yn cynrychioli tua 0.8% o werth ein costau rhagamcanol dros y cyfnod o dair blynedd a gwmpesir gan strategaeth y gyllideb.

**Sefydliad Effeithlon ac Effeithiol**

Mae Strategaeth y Gyllideb yn ymgorffori nifer o arbedion effeithlonrwydd strategol a ddaw i rym dros gyfnod y cynllun ar ôl cael eu sicrhau yn ystod 2023/24 drwy gamau rheoli:

|  |  |  |  |  |
| --- | --- | --- | --- | --- |
| **Gostyngiad Costau** | **Statws** | **2024/25**  **£’000** | **2025/26**  **£’000** | **2026/27**  **£’000** |
| Swyddi gwag wedi’u dadsefydlu | Cyflawnwyd | 265 | 265 | 265 |
| Strategaeth Lety Caerdydd | Cyflawnwyd | 270 | 270 | 270 |
| Strategaeth Lety’r Gogledd | Cyflawnwyd |  | 39 | 39 |
| Cyllideb Gwrandawiadau | Cyflawnwyd | 257 | 275 | 275 |
| Pensiwn: Cyfradd Cyfraniad Cyflogwr  29.6 - 26.5% (o 23/24)  26.5 - 23.5% (o 24-25)  23.5 – 20.4% (o 25-26) | Cyflawnwyd  Yn y gwaelodlin  2il gam 24/25  3ydd cam 25/26 | 290  290 | 290  290  290 | 290  290  290 |
| Trosglwyddo systemau TG mewnol o dan y Strategaeth Ddigidol  - Porth Cymunedau  - Porth y Bwrdd  - Porth Data | Cyllidebwyd  Cyflawnwyd  Cyllidebwyd | 6  16  100 | 6  16  100 | 6  16  100 |

**Pwysau costau a dyfarniadau cyflog**

Mae'r Strategaeth Gyllideb yn rhagdybio :

* Ffactor swyddi gwag: Roedd Strategaeth Cyllideb 2023/24 yn rhagdybio ffactor swyddi gwag o 4%. Er ei bod yn briodol yn ystod cyfnod o ehangu'r gweithlu a recriwtio helaeth, mae swyddi gwag ar tua 1% ar hyn o bryd. Mae'r gyllideb arfaethedig ar gyfer 2024-25 yn ffactor swyddi gwag hyd at 2.7% sy'n cynrychioli tua 6.75 o rolau gwag ar unrhyw un adeg (2023-24: 4% neu 10 rôl wag).
* Rhaid i ddyfarniadau cyflog ar draws y cynllun gael eu hariannu'n fewnol. Mae tybiaethau cyfredol ar ddyfarniadau cyflog yn cyd-fynd â rhagdybiaethau cynllunio Llywodraeth Cymru.
* Mae llawer o weithgareddau a reolwyd yn flaenorol fel prosiectau wedi'u trosglwyddo i'n gweithgaredd busnes fel arfer. Mae costau ychwanegol cylchol wedi'u hasesu a'u cynnwys.
* Mae ehangu'r Gofrestr wedi achosi pwysau costau sy'n seiliedig ar weithgareddau. Aethpwyd i'r afael â'r rhain yn ystod y flwyddyn yn 2023/24, mae effaith barhaus y buddsoddiad hwn wedi'i hymgorffori yn y gwaelodlin.
* Mae dull rheoli portffolio newydd wedi'i fabwysiadu i gyflawni canlyniadau'r Adolygiad Cofrestru. Mae costau cymorth prosiect wedi'u cynnwys a rhagwelir arbedion ariannol o 2026-27. Bydd cynllun prosiect manwl ac asesiad gwireddu buddion yn cael eu cynnal unwaith y bydd y tîm wedi'i sefydlu.

**Costau ar sail gweithgareddau ac adrodd ar berfformiad**

Rydyn yn parhau i ddatblygu ein defnydd o ddata i ddeall y lefelau adnoddau a gweithgarwch sydd eu hangen i fodloni'r lefelau gwasanaeth gofynnol ac asesu effaith ein gwaith. Rydym yn ymgymryd â dull seiliedig ar sero o bennu cyllideb bob blwyddyn, gan asesu anghenion pob maes gweithgaredd, gan ddefnyddio cyllidebau'r flwyddyn bresennol fel pwynt cyfeirio, wedi'i lywio gan amcanestyniadau alldro a rhagolwg o gynnydd mewn costau na ellir eu hosgoi.

Mae'r Strategaeth Gyllideb ar gyfer 2024-25 yn cyflwyno Costau ar sail Gweithgareddau, ar gyfer costau uniongyrchol gan greu mwy o dryloywder dros ddefnyddio staff a chostau nad ydynt yn gyflogau. Bydd y Cynllun Busnes yn golygu y bydd dangosfyrddau gweithgaredd yn cael eu gweithredu a fydd yn cyd-fynd â'r gweithgareddau hyn hefyd. Bydd hyn yn cefnogi dyrannu adnoddau ac asesu effaith ymhellach yn y dyfodol o ran enillion ar ein buddsoddiad mewn meysydd gwasanaeth.

Llythyr cylch gwaith

Mae ein Cynllun Busnes yn cael ei lunio yn unol â’r hyn sydd ei angen fel y mae yn y Llythyr Cylch Gwaith a dderbyniwyd ym mis Gorffennaf 2024.

Mae cyllid y Cynllun Busnes hefyd yn adlewyrchu cyllid y cytunwyd i'w dderbyn gan Addysg a Gwella Iechyd Cymru i gefnogi cynllun y Gweithlu Iechyd Meddwl a'i gostau cysylltiedig.

**Crynodeb o'r gyllideb tair blynedd arfaethedig**

Mae'r tabl isod yn rhoi crynodeb lefel uchel o Strategaeth y Gyllideb.

Mae hyn yn dangos y bydd diffyg gweithredu cynyddol flwyddyn ar ôl blwyddyn. Daw hyn i falans ar gyfer 2024/25 a 2025/26 trwy gymhwyso hyblygrwydd rheoli arian parod gyda diffyg bychan yn unig yn 2026/27.

Fodd bynnag, bydd y sefyllfa sylfaenol o ddirywiad parhaus yn arwain at fwy o gostau a gostyngiadau mewn rhaglenni (cwmpas neu nifer) oni bai bod incwm ychwanegol yn cael ei ddarparu dros y tair blynedd drwy fwy o GIA a/neu gynnydd mewn ffioedd.

|  |  |  |  |
| --- | --- | --- | --- |
| **Cyfansymiau Rheoli** | **2024-25 £** | **2025-26 £** | **2026-27 £** |
| **Incwm** |  |  |  |
| GIA dewisol | 25,443,000 | 25,443,000 | 25,443,000 |
| Grantiau wedi'u neilltuo | 4,649,813 | 3,398,792 | 3,332,774 |
| Incwm wedi’i ennill | 2,404,297 | 2,451,183 | 2,451,183 |
| **Cyfanswm Incwm** | **32,497,110** | **31,292,975** | **31,226,957** |
| **Gwariant** |  |  |  |
| Grantiau - Bwrsariaethau/PLOF/PUSC | 5,366,026 | 5,733,759 | 5,850,382 |
| Grantiau -SCWWDP/RFG/SfCD | 8,534,738 | 8,535,059 | 8,536,459 |
| Rheoleiddio | 7,759,826 | 7,466,182 | 7,261,151 |
| Gwella | 3,580,416 | 2,773,572 | 2,823,074 |
| Arloesi | 1,370,000 | 1,370,000 | 1,370,000 |
| Ymchwil | 825,744 | 576,910 | 588,568 |
| Data | 755,381 | 707,013 | 650,555 |
| Llywodraethu a Chymorth Busnes | 4,509,511 | 4,406,189 | 4,497,842 |
| **Cyfanswm Gwariant** | **32,701,642** | **31,568,683** | **31,578,030** |

**Symudiad ar falansau**

|  |  |  |  |
| --- | --- | --- | --- |
| **Gwarged/Diffyg** | (204,532) | (275,708) | (351,073) |
| **Hyblygrwydd rheoli arian parod** | 786,000 | 581,468 | 305,760 |
| **Gwarged/(diffyg) cronnol** | **581,468** | **305,760** | **(45,313)** |

**Crynodeb o gyllideb fanwl arfaethedig 2024-25**

Datblygwyd y gyllideb fanwl i gefnogi'r gweithgareddau a amlinellir yn y Cynllun Busnes. Mae gweithredu costau seiliedig ar weithgaredd wedi golygu y gall y costau y gellir eu priodoli'n uniongyrchol gael eu hadrodd am y tro cyntaf.

Mae'r graffig isod yn dangos dosbarthiad adnoddau staffio ar draws ein meysydd gweithgaredd, sy'n cyfateb i 231.8. cyfwerth ag amser llawn.

A pie chart with different colored circles with Crust in the background

Description automatically generated

Dangosir dosbarthiad y costau ar draws ein gweithgareddau yn y graffig isod. Mae hyn yn dangos mai Rheoleiddio, bwrsariaethau myfyrwyr a grantiau myfyrwyr yw'r gyfran fwyaf o'n gwariant arfaethedig.

A pie chart with numbers and text

Description automatically generated

Fodd bynnag, nid yw hyn yn cyd-fynd â’r defnydd o’n hadnoddau gan fod grant Rhaglen Datblygu'r Gweithlu Gofal Cymdeithasol Cymru (SCWWDP) a gweithgareddau ariannu myfyrwyr yn cael eu cefnogi gan dimau staffio cymharol fach.

Mae'r graffig isod yn dangos sut mae adnoddau staffio’n cael eu defnyddio ar draws ein gweithgareddau. Mae'n dangos bod lle cyfyngedig ar gyfer arbedion costau yn y dyfodol drwy leihau staffio o'i gymharu â'r posibilrwydd o golli canlyniadau o'r gweithgareddau sy'n cael eu cynnal.

A graph with numbers and percentages

Description automatically generated

**Cyllideb fanwl arfaethedig yn ôl meysydd gweithgarwch ar gyfer 2024-25**

Mae dadansoddiad fesul llinell llawn o’r gyllideb arfaethedig ar gyfer 2024-25 yn y tablau canlynol er gwybodaeth.

|  |  |
| --- | --- |
| **Incwm** | **2024-25** |
| **£** |
| **Cymorth Grant Craidd** |  |
| Adnodd Cymorth Grant (Gofal Cymdeithasol) | 25,383,000 |
| Cyfalaf Cymorth Grant (Gofal Cymdeithasol) | 20,000 |
| Cymorth Grant (Tâl Cydradd) | 40,000 |
| **Is-gyfanswm GIA Dewisol** | **25,443,000** |
| **Cymorth Grant wedi’i Glustnodi** |  |
| Cymorth Grant (Blynyddoedd Cynnar) | 469,774 |
| Cymorth Grant (Arloesedd) | 1,370,000 |
| Cymorth Grant (Gwelliannau Bwrsariaeth myfyrwyr newydd) | 1,493,000 |
| Cymorth Grant (Iaith Gymraeg) | 200,000 |
| Cymorth Grant (Ymchwil) | 200,000 |
| Cymorth Grant (Fframwaith dilyniant cyflog) | 50,000 |
| Ariannu ARWAP | 140,000 |
| Ariannu Cynllun Gweithlu Iechyd Meddwl | 472,448 |
| Ariannu gwirfoddoli | 52,016 |
| AriannuADR | 66,575 |
| Ariannu NDR | 136,000 |
| **Is-gyfanswm GIA wedi’i glustnodi** | **4,649.813** |
| **Incwm a Enillwyd** |  |
| Incwm Ardystio Prentisiaethau | 40,000 |
| Incwm Ffioedd Cofrestru | 2,364,297 |
| **Is-gyfanswm Incwm a Enillwyd** | **2,404,297** |
| **Cyfanswm Incwm** | **32,497,110** |
|  |

Nodyn: Mae’r ffigurau mewn oren yn cynrychioli cyllid wedi’i glustnodi a cheisiadau arian cyfatebol.

|  |  |  |  |
| --- | --- | --- | --- |
| **Bwrsariaethau a Grantiau** | | **2024-25** | **Cyfwerth ag amser llawn** |
| **£** |  |
| **Bwrsariaethau a Grantiau Myfyrwyr** | |  |  |
| Bwrsariaethau’n seiliedig ar 227 o fyfyrwyr | | 2,215,999 |  |
| PLOF yn seiliedig ar 227 o fyfyrwyr | | 1,438,700 |  |
| Pobl yn defnyddio Gwasanaethau a Gofalwyr | | 77,500 |  |
| Gwelliannau i Fwrsariaethau (wedi’u clustnodi) | | 1,493,000 |  |
| Cyllid Ariannu’r Myfyrwyr | | 140,827 | 3.0 |
| **Is-gyfanswm Bwrsariaethau a Grantiau Myfyrwyr** | | **5,366,026** | **3.0** |
| **Grantiau Datblygu’r Gweithlu** | |  |  |
| SCWDDP wedi’i roi fel Grant | | 7,640,051 |  |
| “Datblygu rhai eich hunain” wedi’i gyllido gan RFG | | 309,000 |  |
| Grant Cyfleusterau Rhanbarthol | | 504,000 |  |
| SfCD | | 12,000 |  |
| Gweinyddu a Chymorth SCWWDP | | 69,687 | 0.9 |
| **Is-gyfanswm Grantiau Datblygu’r Gweithlu** | | **8,534,738** | **0.9** |
| **Cyfanswm Rhaglenni Bwrsariaethau a Grantiau** | | **13,900,764** | **3.9** |
|  | |  |  |
| **Costau Rheoleiddio Uniongyrchol** | **2024-25** | | **Cyfwerth ag amser llawn** | |
| **£** | |  | |
| **Cost Rheoleiddio Uniongyrchol** |  | |  | |
| Cyflogau Cofrestru | 1,695,325 | | 42.93 | |
| Cyflogau Gwrandawiadau | 385,767 | | 7.9 | |
| Cyflogau FTP | 1,543,301 | | 27.93 | |
| Cyflogau EQA a Pholisi | 278,241 | | 4.0 | |
| Cyflogau Aelodau Panel | 175,000 | |  | |
| Costau Gweinyddu’r uchod | 135,820 | |  | |
| Costau Gwrandawiadau | 543,000 | |  | |
| **Prosiectau Rheoleiddio’r Gweithlu** |  | |  | |
| Costau Staff newydd y Tîm Cyflawni Trawsnewid | 282,281 | | 5.0 | |
| Costau Portffolio Trawsnewid nad ydynt yn gyflogau | 151,000 | |  | |
| Cyflawni’r Cynllun Cydraddoldeb Strategol | 90,000 | | 1.0 | |
| Cynllun Gweithredu Cymru Wrth-hiliol | 140,000 | |  | |
| **Costau Anuniongyrchol Rheoleiddio** |  | |  | |
| Cynnal a Chadw a Chymorth CRM | 720,000 | |  | |
| Cyflogau Tîm Datblygu a Chymorth CRM | 387,554 | | 7.86 | |
| Cofrestrydd a Chofrestriad AD a 50% AD Blynyddoedd Cynnar a Gofal Plant | 282,080 | | 2.5 | |
| Dyrannu Ardoll Prentisiaethau a Staff Dros Dro | 37,350 | |  | |
| **Cyfanswm Costau Cofrestru** | **6,846,719** | | **99.12** | |

|  |  |  |
| --- | --- | --- |
| **Gweithgareddau Rheoleiddio Cysylltiedig Eraill** | **2024-25** | **Cyfwerth ag amser llawn** |
| **£** |  |
| **Gweithgareddau Rheoleiddio Cysylltiedig Eraill** |  |  |
| Gweinyddu Cymorth Cyflogwyr | 7,900 |  |
| Cyflogau Cymorth Cyflogwyr | 185,433 | 3.0 |
| Gweithgareddau Plant a Phobl Ifanc yn cynnwys cyflogau | 519,774 | 7.68 |
| Gweithgareddau Cymraeg gan gynnwys cyflogau | 200,000 | 0.95 |
| **Cyfanswm Gweithgareddau Rheoleiddio Cysylltiedig Eraill** | 913,107 | 11.63 |

|  |  |  |
| --- | --- | --- |
| **Cyfanswm Gweithgareddau Rheoleiddio** | **7,759,826** | **110.7** |

|  |  |  |  |  |
| --- | --- | --- | --- | --- |
| **Gweithgareddau Gwella** | **2024-25**  **£** | **Cyfwerth ag amser llawn** | **2024-25**  **£** | **2024-25**  **£** |
|  |  |  |  |
|  | **Cyflogau** |  | **Nid cyflogau** | **£** |
| Cyflwyniad i Gofal Cymdeithasol | 322,735 | 5.6 |  | 322,735 |
| Tîm Cymorth Busnes | 224,476 | 5.6 | 47,500 | 271,976 |
| Gofalwn Cymru yn cynnwys Arweinydd AD | 226,140 | 4.1 | 200,000 | 426,140 |
| Tîm Rheoli | 253,644 | 3.2 |  | 253,644 |
| Cefnogi Llesiant y Gweithlu | 105,194 | 1.5 | 19,000 | 124,194 |
| Cefnogi Cymwysterau a Phrentisiaethau | 298,085 | 4.1 | 75,000 | 373,085 |
| Cefnogi ymarfer seiliedig ar gryfderau | 161,783 | 2.2 | 10,500 | 172,283 |
| Cynlluniau a Phartneriaethau Cyflawni Strategaeth y Gweithlu | 94,328 | 1.2 |  | 94,328 |
| Arweinyddiaeth a Rheolaeth Gofal Cymdeithasol | 120,641 | 1.6 | 22,000 | 142,641 |
| Diogelu | 63,812 | 0.9 | 30,000 | 93,812 |
| Prosiectau Iechyd Meddwl\* | 75,600 | 0.9 | 472,448 | 548,048 |
| Prosiectau Gweithwyr Cymdeithasol | 126,056 | 1.8 | 25,000 | 151,056 |
| Cefnogi gofal a chymorth integredig y sector | 81,387 | 1.0 |  | 81,387 |
| Cefnogi trawsnewidiad gwasanaethau plant | 109,571 | 1.6 | 103,000 | 212,571 |
| Cefnogi gwasanaethau gofal cymdeithasol dwyieithog | 93,474 | 1.4 |  | 93,474 |
| Blynyddoedd Cynnar (dim cyllid BC wedi’i glustnodi) | 3,372 | 0.1 |  | 3,372 |
| Diwylliannau Cadarnhaol | 28,770 | 0.3 | 12,000 | 40,770 |
| Dyrannu Ardoll Prentisiaethau a Staff Dros Dro | 24,900 |  |  | 24,900 |
| Fframwaith dilyniant cyflog |  |  | 50,000 | 50,000 |
| Dysgu Digidol |  |  | 100,000 | 100,000 |
| **Cyfanswm Gweithgareddau Gwella** | **2,413,968** | **37.1** | **1,166,448** | **3,580,416** |

|  |  |  |
| --- | --- | --- |
| **Gweithgareddau Arloesi, Ymchwil a Data** | **2024-25** | **Cyfwerth ag amser llawn** |
| **£** |  |
| **Arloesedd** |  |  |
| Arloesedd – Cyllid wedi’i glustnodi | 1,370,000 | 19.14 |
| **Ymchwil a Thystiolaeth** |  |  |
| Cyflogau – Defnyddio Tystiolaeth | 331,534 | 5.25 |
| Cyflogau – Cynllunio a chyflawni ymchwil | 99,394 | 1.25 |
| Gweinyddiaeth y Tîm Ymchwil | 43,800 |  |
| Prosiedau ymchwil | 200,000 |  |
| Prosiectau ymchwil | 7,000 |  |
| Crynodebau Tystiolaeth | 30,000 |  |
| Arolwg y Gweithlu | 62,000 |  |
| Prosiect gwirfoddol | 52,016 |  |
| **Data** |  |  |
| Cyflogau – dull strategol o ymdrin â data | 41,072 | 0.5 |
| Cyflogau – Porth Data | 149,303 | 2.48 |
| Cyflogau – Casglu, dadansoddi ac adrodd ar ddata | 285,431 | 5.27 |
| Porth Data | 77,000 |  |
| Prosiect Adnoddau Data Cenedlaethol | 136,000 | 1.0 |
| Prosiect Adnoddau Data Gweinyddol | 66,575 | 1.0 |
| **Cyfanswm Gweithgareddau Ymchwil a Datblygu** | **2,951,125** | **35.9** |

|  |  |  |
| --- | --- | --- |
| **Llywodraethu a Chymorth Busnes** | **2024-25**  **£** | **Cyfwerth ag amser llawn** |
|  |  |
| **Gorbenion Corfforaethol** |  |  |
| **Cost Uniongyrchol Llywodraethu** |  |  |
| Cyflogau Uwch Reolwyr | 603,822 | 5.0 |
| Cyflogau’r Bwrdd a’r Cadeirydd | 136,000 |  |
| Costau Gweinyddol yr uchod | 129,900 |  |
| **Cyllid a Chyllid Myfyrwyr a Chaffael** |  |  |
| Cyflogau Adrodd a Rheolaeth Ariannol | 87,394 | 1.5 |
| Cyflogau Gwasanaethau Ariannol | 76,671 | 2.0 |
| Cyflogau Caffael/Cyfleusterau | 160,172 | 2.63 |
| Cyllidebau Gweinyddu | 9,500 |  |
| **AD** |  |  |
| Cyflogau Tîm AD | 242,095 | 3.8 |
| Recriwtio a Thrwyddedau Meddalwedd | 126,136 |  |
| Dysgu a Datblygu | 133,000 |  |
| Gweinyddu’r Gyflogres a Phensiynau | 10,200 |  |
| **Gwasanaethau Corfforaethol** |  |  |
| Cyflogau Llywodraethu Gwybodaeth | 73,162 | 1.76 |
| Cyflogau Strategaeth a Pherfformiad a Risg | 71,175 | 1.76 |
| CyflogauLlywodraethu a Rheoli Prosiect | 282,737 | 6.18 |
| **Cyfleusterau** |  |  |
| Adeiladau (Prydles, Ynni ac ati) | 429,547 |  |
| Gwasanaethau Swyddfa | 20,710 |  |
| **TGCh** |  |  |
| CyflogauTîm Technegol | 283,667 | 5.0 |
| Trwyddedau | 289,000 |  |
| Newid Caledwedd | 40,000 |  |
| Trwyddedau System Teleffoni | 14,400 |  |
| Arall | 141,800 |  |
| **Digidol** |  |  |
| CyflogauTîm Digidol | 195,771 | 3.0 |
| Datblygu Strategaeth Ddigidol | 173,128 |  |
| **Cyfathrebu a Marchnata** |  |  |
| Cyflogau Cyfathrebu, Marchnata, Digidol | 601,292 | 11.55 |
| Gweinyddu Cyfathrebu | 157,480 |  |
| **Dyrannu Ardoll Prentisiaethau a Staff Dros Dro** | 20,750 |  |
| **Is-gyfanswm Gorbenion** | **4,509,511** | **44.2** |